title: Lemin kirkko

text: Kirkon vanhemmat 17-äänikertaiset urut vuodelta 1948 olivat Kangasalan Urkutehtaan valmistamat. Nykyiset 22-äänikertaiset urut ovat vuodelta 1988 ja Urkurakentamo Matti Erolanrakentamat.


title: Lemin kirkko

text: Alttaritaulun "Ristiinnaulittu" maalasi lemiläinen taiteilija Antti Muukka 1926.


title: Lemin kirkko

text: Erillinen kahdeksankulmainen kolminivelinen kellotapuli rakennettiin 1821, paloi 1918 ja rakennettiin entisen mukaisena uudelleen 1936. Tapulissa on kaksi venäläistä kelloa. Rakennustaiteellisesti Lemin kirkkoa pidetään yhtenä Euroopan arvokkaimmista puukirkoista.


title: Bilica

text: Bilica (oik. Fábio Alves da Silva, s. 4. tammikuuta 1979 Campina Grande) on brasilialainen jalkapalloilija, pelipaikaltaan keskuspuolustaja. Hän edustaa kaudella 2014–2015 Turkin Superliigassa pelaavaa Elazığsporia.


title: Bilica

text: Bilica on pelannut 85 ottelua Italian pääsarjassa Serie A:ssa edustaen Veneziaa, Bresciaa ja Anconaa. Alemmilla sarjatasoilla hän on edustanut muun muassa Saksan 2. Bundesliigan 1. FC Kölniä ja Ranskan Ligue 2:n Istresiä.


title: Bilica

text: Bilica oli mukana Brasilian joukkueessa Sydneyn olympialaisissa 2000.


title: Kiinteistörahasto

text: Kiinteistörahasto tarkoittaa rahastomuotoisesti toimivaa epäsuoran kiinteistösijoittamisen muotoa.


title: Kiinteistörahasto

text: Kiinteistörahastot ovat Suomessa yhtiömuotoisia. Ulkomailla ne voivat olla myös trusteja.


title: Kiinteistörahasto

text: Käsite REIT ("Real Estate Investment Trust") tarkoittaa yleensä osakeyhtiömuotoista erityisen verokohtelun piirissä olevaa kiinteistörahastoa. REIT-yhtiöt ovat usein pörssilistattuja. Käsitteeseen REIT saatetaan toisinaan lukea osakeyhtiöiden lisäksi muitakin oikeudellisia rakenteita.


title: Kiinteistörahasto

text: Suomessa kiinteistörahasto voi olla yhtiömuodoltaan joko julkinen osakeyhtiö tai kommandiittiyhtiö.


title: Kiinteistörahasto

text: Ensimmäiset kiinteistörahastot on perustettu Suomeen vuonna 2005. Ensimmäinen kiinteistörahasto on ollut "CapMan Real Estaten" perustama rahasto.


title: Kiinteistörahasto

text: Suomen "kiinteistörahastolaissa" kiinteistörahastolla tarkoitetaan sen lain mukaisesti toimivaa julkista osakeyhtiötä tai kommandiittiyhtiötä. Lain mukaan yleisö osallistuu sijoittamiseen hankkimalla rahastoyhtiön osakkeita tai osuuksia. Yhtiö sijoittaa varat pääasiassa kiinteistöihin tai kiinteistöarvopapereihin. Kiinteistörahastolain mukaisen rahaston tarkoitus ei ole rakentaa tai jalostaa kiinteistöjä.


title: Kiinteistörahasto

text: Suomalaista kiinteistörahastoa, jonka yhtiömuoto on julkinen osakeyhtiö, voidaan kutsua nimellä REIT. Kiinteistörahastolain mukaan yhtiö on listattava pörssiin kolmen vuoden kuluessa toiminnan aloittamisesta.


title: Kiinteistörahasto

text: Osakeyhtiömuotoinen kiinteistörahasto on verovapaa, jos tietyt ehdot täyttyvät. Yhtiön on toimittava kiinteistörahastolain mukaisesti ja sijoitettava pääasiassa asuinkiinteistöihin. Yhtiö ei voi harjoittaa muuta kuin vuokrausta ja eräitä kiinteistöihin liittyviä toimintoja. Yhtiön on jaettava osinkoina vähintään 90 % voitostaan (ilman realisoitumattomia arvonmuutoksia). Vaikka yhtiö itse nauttii verovapautta, osinko on saajalleen kokonaan veronalaista tuloa.


title: Kiinteistörahasto

text: Suomessa Orava Asuntorahasto oli ensimmäinen ja toistaiseksi ainoa pörssinoteerattu kiinteistörahasto. Ensimmäiset osakeyhtiömuotoiset pörssinoteeratut kiinteistörahastot on luotu Yhdysvalloissa 1960-luvulla.


title: Kiinteistörahasto

text: Kiinteistörahasto voi toimia myös kommandiittiyhtiönä. Halutessaan yhtiö voi hakeutua kiinteistörahastolain soveltamisalan piiriin. Tämä ei kuitenkaan ole välttämätöntä. Jos yhtiö ei näin tee, sillä on enemmän toimintavapauksia.


title: Kiinteistörahasto

text: Kommandiittiyhtiömuotoisia rahastoja koskee yhdenkertainen verotus. Rahastoa itseään ei veroteta. Sen tulos jaetaan verotettavaksi osakkailla. Osakkaan verotuksessa rahaston laskennallinen tulos on osakkaan elinkeinotuloa.


title: Oliver Sorg

text: Oliver Sorg (s. 29. toukokuuta 1990 Engen) on saksalainen jalkapalloilija, joka edustaa Bundesliigassa pelaavaa Hannover 96:ta. Pelipaikaltaan molempijalkainen Sorg on oikea laitapuolustaja. Hän kuuluu myös Saksan jalkapallomaajoukkueeseen.


title: Oliver Sorg

text: Sorgin kasvattajaseura on SC Freiburg. Hän pelasi seuran kakkosjoukkueen paidassa neljänneksi korkeimmalla sarjatasolla vuosina 2009-2012 68 ottelua onnistuen maalinteossa kerran.


title: Oliver Sorg

text: Tammikuussa 2012 Sorg debytoi Bundesliigassa FC Augsburgia vastaan. Hän pelasi loppukauden otteluissa täydet minuutit. Ensimmäisen maalinsa Bundesliigassa Sorg teki vasta kaudella 2013-2014, elokuussa 2013 pelatussa ottelussa TSG Hoffenheimiä vastaan. Huhtikuussa 2014 Sorg teki upean maalin noin 30 metristä Borussia Mönchengladbachia vastaan. Hän pelasi kauden aikana 31 ottelua tehden kaksi maalia. Kaudella 2014-2015 Sorg pelasi Bundesliigassa 25 ottelua tehden yhden maalin.


title: Oliver Sorg

text: Heinäkuussa 2015 Sorg siirtyi Bundesliigan Hannover 96:een. Hän debytoi seuran paidassa seuraavassa kuussa SV Darmstadtia vastaan.


title: Oliver Sorg

text: Sorg pelasi vuosina 2012-2013 Saksan alle 21-vuotiaiden jalkapallomaajoukkueessa viisi ottelua. Debyytti Saksan jalkapallomaajoukkueessa tapahtui toukokuussa 2013 ystävyysottelussa Puolaa vastaan.


title: Leppävirran kirkko

text: Leppävirran kirkko on Leppävirralla sijaitseva Carl Ludvig Engelin suunnittelema, vuonna 1846 valmistunut kivinen päätytornillinen pitkäkirkko. Intendentinkonttori laati kirkon piirustukset vuonna 1835. Kirkon pinta-ala on 1500 neliömetriä, ja siinä on istumapaikkoja 2 200 hengelle. Kirkko on Suomen seitsemänneksi suurin luterilainen kirkkorakennus. Kirkon runkohuoneeseen liittyvät keskellä matalat sakarat ja päädyssä kuori, jossa on matalampi sakasti. Sakaroissa on korotetut päätykolmiot ja niissä pyöröikkunat. Kellotorni on puinen ja sen yläosassa on pilasterit. Tornin kuvun päällä on pieni lyhty, jossa on kulmapilasterit. Pilarit jakavat sisätilat kolmeen laivaan, keskimmäisessä on tynnyriholvikatto ja sivulaivoissa tasakatot. Kaksiosainen alttaritaulu "Ristiinnaulitseminen" ja "Pyhä ehtoollinen" on Samuel Elmgrenin 1820-luvulla maalaama. Kangasalan Urkurakentamo valmisti kirkon ranskalaisvaikutteiset 1800-luvun romanttista koulukuntaa edustavat urut vuonna 1989.


title: Leppävirran kirkko

text: Kirkko rakennettiin alun perin vuosina 1841–1846 helsinkiläisen muurarimestari Henrik Andstenin johtamana. Rakennusta jouduttiin korjaamaan vuosina 1856–1862 arkkitehtien Carl Albert Edelfeltin ja Hampus Dalströmin suunnitelman mukaan. Vuonna 1948 salama sytytti tulipalon, joka vaurioitti kirkon kattorakenteita ja sisäholvia. Kirkko kunnostettiin arkkitehti Heikki Elomaan suunnitelman mukaan 1980-luvulla.


title: George Pușcaș

text: George Alexandru Pușcaș (s. 8. huhtikuuta 1996 Marghita) on romanialainen jalkapalloilija, joka edustaa Serie A:ssa pelaavaa Internazionalea. Pelipaikaltaan oikeajalkainen Pușcaș on hyökkääjä.


title: George Pușcaș

text: Pușcaș edusti vuodet 2012-2013 lainasopimuksella Liberty Oradeasta Romanian Liga I:n Bihor Oradeaa, jossa hän teki kauden aikana 13 pelaamassaan pelissä kaksi maalia.


title: George Pușcaș

text: Heinäkuussa 2013 Pușcaș siirtyi Liberty Oradeasta niin ikään lainasopimuksella Italian Serie A:n suurseuran Internazionalen juniorijoukkueeseen. Siirrosta tuli pysyvä kauden 2013-2014 jälkeen. Debyytti Serie A:ssa tapahtui helmikuussa 2015 US Sassuoloa vastaan. Saman kuun aikana hän debytoi myös Eurooppa-liigassa.


title: George Pușcaș

text: Pușcaș on pelannut monissa Romanian nuorten maajoukkueissa. Vuodesta 2014 hän on pelannut niin ikään alle 19-vuotiaiden, että alle 21-vuotiaiden maajoukkueissa.


title: Sorsakosken kirkko

text: Sorsakosken kirkko on Leppävirran Sorsakoskella sijaitseva arkkitehti Veijo Martikaisen suunnittelema 1961 valmistunut tiilinen, tasakattoinen ja torniton pitkäkirkko. Kirkon toisessa päädyssä on sakasti ja toisessa ristikomero, kirkon yhteydessä on myös kerho- ja asuintiloja. Kellotapuli on sisäänkäyntitasanteella, kellot ovat kirkon rakentamisvuodelta 1961. Kirkon pinta-ala on 180 neliötä ja siinä on istumapaikkoja 180 hengelle. Kirkon vihki käyttöön piispa Eino Sormunen, joka oli tehnyt aloitteen sen rakentamisesta. Kirkon 13-äänikertaiset urut valmisti Kangasalan Urkutehdas 1966.


title: Legenda (kappale)

text: Legenda on Marcin Mrozińskin esittämä kappale, jolla hän edusti Puolaa vuoden 2010 Eurovision laulukilpailussa Oslossa, Norjassa. Kappaleen on säveltänyt Marcin Nierubiec ja sanoittanut Mroziński itse. Sen kesto on kaksi minuuttia ja 55 sekuntia.


title: Legenda (kappale)

text: Legenda kilpaili euroviisuissa ensimmäisessä semifinaalissa, jossa se sijoittui sijalle 13 kerättyään 44 pistettä. Näin ollen kappale ei siis päässyt finaaliin.


title: Legenda (kappale)

text: Legenda lauletaan muuten pääosin englanniksi, mutta sen alussa ja keskellä on lyhyt intro, joka lauletaan puolan kielellä.


title: Stata

text: Stata on tilastojen käsittelyyn tarkoitettu tietokoneohjelma. Stataa kehittää yhdysvaltalainen yritys nimeltä StataCorp. Statan käyttöliittymä on sen sisältämä komentorivi, jolle kirjoitetaan komennot, joita ohjelman halutaan suorittavan. Stata sisältää tiedostoeditorin, jolla komennot voidaan kirjoittaa kerralla ajettavaan .do-tiedostoon. Statalla voi tuottaa tilastoista myös diagrammeja. Stataa käytetään tieteellisessä työskentelyssä, esimerkiksi taloustieteessä.


title: Laysaninpalila

text: Laysaninpalila ("Telespiza cantans") on peippojen heimoon kuuluva varpuslintu.


title: Laysaninpalila

text: Laysaninpalilaa tavataan Luoteisiin Havaijisaariin kuuluvalla Laysanin saarella. Lajin populaatioksi on arvioitu 2 500–9 999 yksilöä. Laji on luokiteltu vaarantuneeksi, koska sen populaatio ja levinneisyysalue ovat pienet.


title: Pikkukoapeippo

text: Pikkukoapeippo ("Rhodacanthis flaviceps") on sukupuuttoon kuollut peippojen heimoon kuuluva varpuslintu.


title: Pikkukoapeippo

text: Pikkukoapeippoa tavattiin Havaijin saarella. Se havaittiin viimeisen kerran vuonna 1891, eivätkä saarella vuonna 1893 vierailleet keräilijät enää löytäneet sitä. Laji oli todennäköisesti hyvin harvinainen jo silloin, kun se ensi kertaa löydettiin. Lajin häviämiseen ovat todennäköisesti vaikuttaneet lintumalaria ja elinympäristöjen tuhoutuminen.


title: Liukonlammi

text: Liukonlammi on Kanta-Hämeessä Tammelassa sijaitseva lampi, joka kuuluu Kokemäenjoen vesistön Loimijoen valuma-alueella Pyhäjärven alueeseen.


title: Liukonlammi

text: Lammen pinta-ala on 1,8 hehtaaria ja sen pituus on 300 metriä ja leveys 150 metriä. Siihen laskee useita suo-ojia ja yksi niistä on laskuoja. Lammen luusua sijaitsee sen länsirannalla, josta saa alkuunsa noin 3,5 kilometriä pitkä laskuoja Kuivajärveen.


title: Liukonlammi

text: Lammen rantaviiva on 0,79 kilometriä pitkä ja sen ranta on ojitettua Liukonsuota, mutta suon lähiympäristö on pääosin moreeni- ja kalliopohjaista metsämaastoa. Rannat ovat rakentamattomia. Suon laitaan tulee metsäautotie Loimosesta. Alle 400 metriä kaakkoon sijaitsee Kelhunlammi, joka laskee Oksjärveen.


title: Liukonlammi

text: Vuoden 1855−1856 Kalmbergin kartastossa lammen nimi kirjoitettiin "Liuko lampi". Vuoden 1884 Senaatin kartastossa lammen nimeksi on merkitty "Kakarilammi". Lammella tuntuu olevan kansan suussa useita nimiä. Siihen aikaan ympäröivä suo oli ojittamatta ja lähipellot laitumina.


title: SpaceX COTS Demo Flight 1

text: SpaceX COTS Demo Flight 1 oli SpaceX Dragonin ensimmäinen ja Falcon 9:n toinen lento. Lennon päätavoitteet olivat Dragon-kapselin ohjaamisen ja laskeutumisen testaaminen. Lento kuului NASAn Commercial Orbital Transportation Services -ohjelmaan. Lento laukaistiin Cape Canaveral Air Force Stationin SLC-40 -laukaisukompleksilta 8. joulukuuta 2010 kello 15:43 UTC-aikaa.


title: Dragon C2+

text: Dragon C2+ (myös SpaceX COTS Demo Flight 2) oli SpaceX Dragonin toinen ja Falcon 9:n kolmas lento sekä ensimmäinen kerta kun Dragon telakoitui kansainväliseen avaruusasemaan. Lento kuului NASAn Commercial Orbital Transportation Services -ohjelmaan ja oli toinen ohjelman testilento. Lennolla saavutettiin kaikki testitavoitteet ja Falcon 9 – Dragon -yhdistelmä sai luvan aloittaa varsinaiset rahtitoimitukset ISS:lle. C2+ -lento laukaistiin Cape Canaveral Air Force Stationin SLC-40 -laukaisukompleksista 22. toukokuuta 2012 kello 07.44 GMT-aikaa.


title: Dragon C2+

text: Dragon C2+ yhdisti aiemmin aiotut SpaceX COTS Demo Flight 2- ja SpaceX COTS Demo Flight 3 -lennot yhdeksi lennoksi. Ensimmäisen kolmen päivän aikana Dragon suoritti muiden muassa erilaisia testiohjelman toiseen vaiheeseen kuuluneita lähentymistestejä. 25. toukokuuta alkoi testiohjelman kolmas vaihe, jossa Dragon lähestyi ISS:ää niin, että aseman Canadarm2 robottikäsi pystyi tarraamaan siihen ja telakoimaan sen asemaan. Miehistö purki Dragonin lastin ja lastasi sitten paluukuorman. 31. toukokuuta Dragon irrotettiin asemasta ja se laskeutui onnistuneesti Tyyneen valtamereen.


title: Nikita Sošnikov

text: Nikita Dmitrijevitš Sošnikov (; s. 14. lokakuuta 1993 Nižni Tagil, Venäjä) on venäläinen jääkiekkoilija, joka pelaa NHL-joukkue St. Louis Bluesin organisaatiossa. Hän pelannee lähinnä AHL-joukkue Toronto Marliesissa. Sošnikov on pelipaikaltaan oikea laitahyökkääjä.


title: Nikita Sošnikov

text: Sošnikov on Sputnik Nižni Tagilin kasvatti. Atlant varasi hänet 130. pelaajana . Sošnikov pelasi kolme seuraavaa kautta MHL-junioriliigan Atlantyssa. Kaudella 2012–2013 hän voitti koko liigan maalipörssin ja sijoittui pistepörssissä viidenneksi tehoilla 38+34=72. Sošnikov oli kevään 2013 pudotuspeleissä Atlantyn paras maalintekijä viidellä osumallaan. Hän pelasi kauden aikana myös MHL:n tähdistöottelussa ja Sošnikov valittiin liigan joulukuun 2012 kuukauden hyökkääjäksi.


title: Nikita Sošnikov

text: Kaudella 2013–2014 Sošnikov debytoi KHL:ssä, jossa hän pelasi 33 runkosarjaottelua tehopistein 2+3=5 sekä kolmessa Nadežda Cupin ottelussa yhden maalin. Sošnikov pelasi miesten pelejä myös neljä ottelua farmijoukkue Buran Voronežissa, VHL:ssä. Ensimmäisellä kokonaisella KHL-kaudellaan 2014–2015 hän teki 57 runkosarjaottelussa tehot 14+18=32, joilla Sošnikov oli Atlantin toiseksi paras maalintekijä Andreas Engqvistin kanssa sekä neljänneksi paras pistemies.


title: Nikita Sošnikov

text: Maaliskuussa 2015 Sošnikov teki kolmivuotisen tulokassopimuksen Toronto Maple Leafsin kanssa. Hän aloitti kauden 2015–2016 AHL-joukkue Toronto Marliesin vahvuudessa. Sošnikov debytoi Maple Leafsin NHL-joukkueessa siirtotakarajan aikaan 29. helmikuuta 2016 Tampa Bay Lightningia vastaan. Hän sai ottelussa jääaikaa 14.12 minuuttia. Seuraavassa ottelussa 2. maaliskuuta 2016 Sošnikov teki NHL-uransa avausmaalin vieraissa Washington Capitalsia vastaan.


title: Nikita Sošnikov

text: Sošnikov on pelannut kahdeksan ottelua Venäjän A-maajoukkueessa. Hän teki A-maajoukkuedebyyttinsä 5. helmikuuta 2015 Karlovy Varyssa Tšekkiä vastaan.


title: Nikita Sošnikov

text: Sošnikovin pikkuveli Artjom pelaa MHL B:n Altai Ust-Kamenogorskissa.


title: Foley-äänet

text: Foley-äänet ovat elokuvanteossa kuvan tapahtumiin kuuluvia äänitehosteita, jotka äänitetään jälkikäteen näyttelijöiden liikkeiden ja muiden kuvan tapahtumien tahdissa. Tavallisimpia foley-ääniä ovat askeläänet, vaatteiden kahina ja näyttelijöiden kuvassa käsittelemien esineiden äänet. Foley-äänet tuotetaan ja jälkiäänitetään erikseen valmiiksi leikattuun kuvaan, jotta ne saadaan tallennettua mahdollisimman hyvälaatuisina ja jotta kuvauksissa voidaan keskittyä lähinnä dialogin eli näyttelijöiden puheäänten häiriöttömään tallentamiseen.


title: Foley-äänet

text: Foley-äänittämisen keksi Hollywoodissa toiminut ääniteknikko Jack Foley, jonka nimellä tekniikka monissa kielissä tunnetaan. Yleisimmin tarvittavat foley-äänet ovat näyttelijöiden askelääniä; niinpä ruotsiksi foley-ääniä kutsutaan nimellä "trampa" ( = astella, polkea). Ranskaksi ja saksaksi puhutaan ”melusta” ("bruitage, Geräusche").


title: Foley-äänet

text: Tarve foley-äänten erilliseen jälkiäänitykseen syntyi äänielokuvan alkuvuosina. Hollywoodin studiot halusivat laajentaa elokuviensa markkinoita ulkomaille, jossa dialogi haluttiin usein äänittää maan omalla kielellä englannin sijasta. Niinpä tarvittiin menetelmä, jolla dialogi ja muut kuvassa tarvittavat äänet saadaan erotetuksi omiksi raidoikseen. Tekniikan huomattiin helpottavan elokuvaäänten tuottamista muutenkin: kuvauksissa voitiin keskittyä dialogin mahdollisimman korkealuokkaiseen tallentamiseen, ja muut kohtauksen äänet saatiin foley-tekniikalla tehdyksi yhtä korkealuokkaisina jälkikäteen. Tekniikka myös mahdollisti äänten monipuolisen leikkauksen, miksauksen ja käsittelyn jälkituotannossa.


title: Foley-äänet

text: Ulkokohtausten askeläänten tuottamiseksi foley-studiossa on erilaisia maastopinnoitteita omissa laatikoissaan, kuten asfalttia, ruohoa ja soraa, sekä ääneltään erilaisia kenkiä pehmeistä koviin. Tarvikevalikoimaan kuuluu myös eri materiaaleista tehtyjä vaatteita, joita liikutellaan ja hangataan näyttelijän kuvassa näkyvien liikkeiden mukaan. Foley-studiossa on oltava myös mitä erilaisimpia arkipäivän esineitä niiden äänten tuottamiseksi tarkalleen kuvaan sopiviksi: keraamisia astioita, aterimia, avaimia, kolikoita, eri tavoin narisevia tuoleja ja erilaisia asusteita, kuten vöitä ja laukkuja. Joskus foley-ääniä on helpointa tuottaa aidossa, hiljaisessa ympäristössä ulkona, kuten jos tarvitaan askelääniä tuoreessa lumessa tai vesilätäköissä. Studiossa narskuvat lumiaskeleet tehdään yleensä perunajauhon, ruohon äänet erilaisten silppumateriaalien avulla. Hevosen askelääniin perinteinen menetelmä on käyttää kookospähkinän kuoria, mitä parodioidaan elokuvassa "Monty Pythonin hullu maailma": vaeltavilla ritareilla ei ole hevosia, vaan he kopisuttavat kookospähkinän kuoren puolikkaita yhteen kävellessään.


title: Foley-äänet

text: Tehtiinpä äänityksiä ulkona tai studiossa, on tärkeää välttää ylimääräisiä ympäristön ääniä ja käyttää mahdollisimman kohinattomia äänityslaitteita ja tehokkaita mikrofonivahvistimia. Äänten taustakaikua voidaan muuttaa siirrettävillä pehmeillä tai kovilla seinäkkeillä äänityspaikan ympärillä. Nykyisin foley-ääniä voidaan muunnella monipuolisesti äänituotannossa käytettävillä tietokoneohjelmilla kuten Pro Tools, ja monet foley-äänet ovat löydettävissä valmiina äänitehostearkistoista.


title: Zico (räppäri)

text: Woo Ji-ho (hangul: 우지호) (s. 14. syyskuuta, 1992, Soul, Korean tasavalta), artistinimeltään Zico, on eteläkorealainen rap-artisti, lauluntekijä ja tuottaja. Parhaiten hänet tunnetaan poikabändi Block B:n johtajana ja pääräppärinä, mutta hän on julkaissut myös sooloalbumit "Gallery" (2015) ja "Television" (2017).


title: Zico (räppäri)

text: Zico on niin sanottu crossover-artisti, joka on onnistunut profiloitumaan sekä underground-räppärinä että K-pop-idolina. Hän työskentelee myös tuottajana molempien alojen parissa.


title: Jelle Wallays

text: Jelle Wallays (s. 11. toukokuuta 1989) on belgialainen maantiepyöräilijä. Hän edusti 2011 alkaneen ammattilaisuransa viisi ensimmäistä vuotta belgialaista Topsport Vlaanderen -tallia. Kaudelle 2016 hän siirtyi Lotto Soudal -joukkueeseen.


title: Jelle Wallays

text: Wallays voitti 2014 Pariisi–Tours-klassikon kukistettuaan loppukirissä irtiottokumppaninsa Thomas Voecklerin. Seuraavana vuonna hän voitti Dwars door Vlaanderen -kilpailun kahden sekunnin erolla tallitoveriinsa Edward Theunsiin. Hän voitti 18. etapin Espanjan ympäriajosa 2018.


title: Jelle Wallays

text: Lähteet: Cyclingbase, Pro Cycling Stats


title: Nicolai Bryhnisveen

text: Nicolai Bryhnisveen (s. 31. lokakuuta 1991 Oslo, Norja) on norjalainen jääkiekkopuolustaja, joka pelaa try-outilla Tšekin Extraligan HC Dukla Jihlavassa.


title: Nicolai Bryhnisveen

text: Bryhnisveen on Vålerenga IF:n kasvatti. Hän pelasi juniorina sittemmin myös Furuset IF:ssä, josta Bryhnisveen palasi taas 16-vuotiaana Vålerengaan kaudeksi 2008–2009. Samalla kaudella hän debytoi miesten peleissä debytoituaan seuran kakkosjoukkueessa Norjan I-divisioonassa. Kaudella 2009–2010 Bryhnisveen debytoi myös Norjan pääsarja GET-ligaenissa, jossa hän pelasi 15 runkosarjaottelua tehden yhden syöttöpisteen. Bryhnisveen vahvisti kauden aikana myös Vålerengan U19-junioreita, joissa hän voitti kauden päätteeksi kultaa.


title: Nicolai Bryhnisveen

text: Kaudeksi 2010–2011 Bryhnisveen siirtyi Lørenskog IK:hon, jossa hän pelasi ensimmäisen kokonaisen GET-ligaen -kautensa tehden 42 runkosarja- ja 11 playoff-ottelussa tehot 3+4=7. Kaudella 2011–2012 Bryhnisveen sijoittui tehoilla 8+16=25 liigan puolustajien pistepörssissä yhdeksänneksi. Hän voitti kauden päätteeksi GET-ligaenin hopeaa. Kesken kauden 2012–2013 Bryhnisveen siirtyi Lørenskogista Lillehammer IK:hon. Kaudella 2013–2014 hän oli joukkueen tehokkain puolustaja tehoilla 8+25=33, joilla Bryhnisveen sijoittui GET-ligaenin puolustajien pistepörssissä viidenneksi.


title: Nicolai Bryhnisveen

text: Bryhnisveen siirtyi kaudeksi 2014–2015 vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Asplöven HC:hen. Hän oli joukkueen tehokkain puolustaja tehoilla 5+15=20 ja Bryhnisveen voitti myös Asplövenin sisäisen tehotilaston lukemalla +11. Kaudeksi 2015–2016 hän siirtyi vuoden mittaisella sopimuksella samassa sarjassa pelaavaan Timrå IK:hon. Bryhnisveen oli joukkueen tehokkain puolustaja tehoilla 5+17=22.


title: Nicolai Bryhnisveen

text: Kesällä 2016 Bryhnisveen harjoitteli SM-liigajoukkue Oulun Kärppien kanssa. Kahden viikon jälkeen hän vakuutti seurajohdon ja teki kaudeksi 2016–2017 vuoden mittaisen ja syyskuun 2016 loppuun asti kestävän koeajan sisältävän sopimuksen joukkueen kanssa. Lokakuun vaihteessa Bryhnisveenin koejaksoa jatkettiin kuukaudella. Hän esiintyi syyskauden aikana kaikkiaan yhdeksässä SM-liiga- ja viidessä Mestarien liigan ottelussa ilman tehopisteitä. Bryhnisveenin peliaika jäi Kärpissä melko vähäiseksi ja hänet merkittiin kokoonpanoon mahtuessaan useimmiten seitsemänneksi puolustajaksi. Lokakuun lopulla Bryhnisveenin ilmoitettiin jääneen ilman jatkosopimusta. Reilu viikkoa myöhemmin hän palasi Allsvenskaniin ja siirtyi loppukauden sopimuksella Tingsryds AIF:n riveihin.


title: Nicolai Bryhnisveen

text: Kaudeksi 2017–2018 Bryhnisveen siirtyi try-outin kautta vuoden mittaisella sopimuksella Tšekin Extraligan nousijajoukkue HC Dukla Jihlavaan. Joukkueen kausi päättyi kuitenkin jo seuraavana keväänä putoamiseen takaisin 1. česká hokejová ligaan. Kaudeksi 2018–2019 hän siirtyi jatkamaan uraansa vuoden mittaisella sopimuksella Iso-Britannian EIHL-liigan englantilaisjoukkue Coventry Blazeen.


title: Nicolai Bryhnisveen

text: Bryhnisveen edusti Norjaa MM-kilpailuissa vuonna 2014. Vuoden 2016 turnauksen leiritys hänellä keskeytyi Euro Hockey Challengen ottelussa Suomea vastaan tulleeseen loukkaantumiseen. Yhteensä Bryhnisveen on pelannut 44 A-maaottelua tehopistein 3+6=9.


title: Nicolai Bryhnisveen

text: Bryhnisveen pelasi myös alle 20-vuotiaiden MM-kilpailuissa vuosina 2010 ja 2011. Ensimmäinen turnaus eteni I-divisioonassa ja päättyi B-lohkon kultaan. Bryhnisveen pelasi myös alle 18-vuotiaiden MM-kilpailuissa vuonna 2009.


title: JS Izumo

text: JDS Izumo on Japanin meri-itsepuolustusvoimien Izumo-luokan helikopterihävittäjä. Alus otettiin palvelukseen 25. maaliskuuta 2015. Alus on Japanin suurin sotalaiva toisen maailmansodan jälkeen. "Izumon" kotisatama on Yokosukan laivastotukikohdassa lähellä Tokiota, joka on myös Yhdysvaltain 7. laivaston lentotukialusryhmän kotisatama.


title: Viljo Immonen

text: Viljo Kalervo Immonen (25. huhtikuuta 1919 – 2. maaliskuuta 1979) oli suomalainen kitaristi. Hän aloitti uransa jazz- ja viihdemusiikin parissa, mutta siirtyi myöhemmin kokonaan klassiseen kitaraan. Immonen opiskeli muun muassa legendaarisen espanjalaisen kitaristin Andrés Segovian johdolla ja teki ilmeisesti Suomen ensimmäisen sähkökitaralevytyksen 1940-luvulla. Immonen toimi myös itse kitaransoiton opettajana vuodesta 1940 lähtien ja laati lukuisia oppikirjoja.


title: Viljo Immonen

text: Immosen ensimmäinen instrumentti oli viulu, jonka soittamisen hän aloitti yhdeksänvuotiaana. Vuonna 1936 Immonen sai ensimmäisen kitaransa ja lopetti samalla viulunsoiton. Samana syksynä hän sai opetusta venäläissyntyiseltä Ivan Putilinilta ja oli mukana perustamassa White Dandies -nimistä jazzyhtyettä. Vuosina 1942–1945 hän opiskeli laulua Sibelius-akatemiassa opettajanaan Wäinö Sola ja sai myös yksityistunteja Olavi Nybergiltä. Ensimmäisen klassisen kitarakonserttinsa Immonen piti vuonna 1949. Vuotta myöhemmin hän osallistui Andrés Segovian mestariluokalle.


title: Viljo Immonen

text: Levytyksiä Immonen teki muun muassa Tauno Palon, Olavi Virran sekä Toivo Kärjen johtaman Rytmin Swing -yhtyeen kanssa. Hän esiintyi urallaan muusikkona myös muutamissa kotimaisissa elokuvissa.


title: Ville Hänninen (koripalloilija)

text: Ville Hänninen (s. 6. maaliskuuta 1995 Naantali) on suomalainen koripalloilija, pelipaikaltaan takamies.


title: Ville Hänninen (koripalloilija)

text: Turun NMKY:n kasvatti Hänninen pelasi nuortensarjoja kasvattajaseuransa ja Ura Basketin joukkueissa: Turun NMKY:ssä hän saavutti B-nuorten SM-pronssia vuonna 2010 ja Urassa A-nuorten SM-hopeaa vuonna 2014. Hän pelasi myös seurojen edustusjoukkueissa divisioonatasoilla onnistuen tarkasti kolmen pisteen heitoissaan.


title: Ville Hänninen (koripalloilija)

text: Toukokuussa 2014 Hänninen teki pelaajasopimuksen Korisliigassa pelanneen Salon Vilppaan kanssa. Hän suoritti varusmiespalveluksensa loppuun ennen kauden 2015–2016 alkua.


title: Ville Hänninen (koripalloilija)

text: Syyskuussa 2016 Hänninen palasi Ura Basketiin, joka pelasi M1DB:ssa.


title: Ville Hänninen (koripalloilija)

text: Hänninen pelasi B- ja A-nuorten maajoukkueissa.


title: Ville Hänninen

text: Ville Hänninen -nimisiä henkilöitä ovat:


title: Salzach

text: Salzach on Innjoen sivujoki Baijerissa ja Itävallassa. Se on 225 kilometrin pituudellaan Innjoen pisin ja runsasvetisin sivujoki. Salzach saa alkunsa Kitzbühelin Alpeilla noin 2 300 metrin korkeudella ja liittyy Innjokeen Haimingissa Burghausenin ja Braunau am Innin välissä noin 344 metrin korkeudella. Joen valuma-alue on 6 700 km².


title: Salzach

text: Suurin kaupunki Salzachin varrella on Salzburg. Lisäksi se virtaa muun muassa Bischofshofenin, Halleinin ja Zell am Seen alueella. Noin 70 kilometrin matkalta Salzach muodostaa rajan Saksan Baijerin ja Itävallan osavaltioiden Salzburgin ja Ylä-Itävallan välillä.


title: Sandy Leah Lima

text: Sandy Leah Lima (s. 28. tammikuuta 1983 Campinas, Brasilia), taiteilijanimeltään pelkkä Sandy, on brasilialainen poplaulaja.


title: De čábba niegut runiidit

text: De čábba niegut runiidit on saamelaisten Nils-Aslak Valkeapään, Åsa Blindin ja Jaakko Gaurilofin albumi vuodelta 1974.


title: Maaseudun tulevaisuus?

text: Maaseudun tulevaisuus? on Risto Jarvan ohjaama yhteiskunnallinen dokumentti vuodelta 1970, jonka tilasi Postisäästöpankki PSP.


title: Ovi (lyhytelokuva)

text: Ovi on kokeellinen komedia vuodelta 1970 jonka ohjasi Erkko Kivikoski.


title: Ensimmäinen tilipäivä

text: Ensimmäinen tilipäivä on valistuselokuva vuodelta 1964 jonka ohjasi Hans Haataja. Elokuvan tilasi Suomen Pankkiyhdistys.


title: Perämeren hylkeenpyytäjät

text: Perämeren hylkeenpyytäjät on dokumentti vuodelta 1957 jonka ohjasi Ulf Bäckström.


title: Kivimies

text: Kivimies on kokeellinen musiikkielokuva DDT Jazzbandistä vuodelta 1964 jonka ohjasivat Sauli Rantamäki ja Martti Utriainen.


title: Krystian Bielik

text: Krystian Bielik (s. 4. tammikuuta 1998 Konin) on puolalainen jalkapalloilija, pelipaikaltaan puolustava keskikenttäpelaaja. Hän siirtyi vuoden 2015 alussa Englannin Valioliigan Arsenaliin mutta on pelannut lainasopimuksilla alemmilla sarjatasoilla.


title: Krystian Bielik

text: Bielik siirtyi heinäkuussa 2014 Lech Poznańin junioreista Legia Varsovan edustusjoukkueeseen 12 000 euron siirtosummalla. Hän teki ensiesiintymisensä Puolan pääsarjassa Ekstraklasassa 24. elokuuta 2014, kun Legia Varsova voitti Korona Kielcen kotonaan 2-0. Yhteensä Bielik pelasi kauden 2014–2015 ensimmäisen puoliskon aikana viisi sarjaottelua. Tammikuussa 2015 Englannin Valioliigassa pelaava Arsenal hankki hänet kolmella miljoonalla eurolla.


title: Pohjoisten metsien äänet

text: Pohjoisten metsien äänet on luontodokumentti vuodelta 1973 jonka ohjasi Markku Lehmuskallio. Elokuvan tilasi ulkoministeriö.


title: The A Files

text: The A Files on englantilaisen punk rock -yhtye Sham 69:n albumi vuodelta 1997.


title: Alias (yhtye)

text: Alias on kanadalainen hard rock -yhtye.


title: Alias (yhtye)

text: Laulaja Freddy Curci ja kitaristi Steve DeMarchi perustivat Aliaksen 1980-luvun lopulla. He olivat aikaisemmin soittaneet Sheriff-nimisessä yhtyeessä. Sheriffin hajoamisen jälkeen Curci ja DeMarchi päättivät perustaa uuden yhtyeen ja näin syntyi Alias. Heart-yhtyeen entiset jäsenet kitaristi Roger Fisher, basisti Steve Fossen ja Mike DeRosier liittyivät Aliakseen. Capitol Records teki Aliaksen kanssa levytyssopimuksen ja debyyttialbumi "Alias" julkaistiin vuonna 1990. Albumi myi kultaa Kanadassa ja Yhdysvalloissa. Albumin ykköshitti, balladi ”More than Words Can Say”, nousi Billboardin Hot AC -listalla ykköseksi ja Hot 100 -listalla kakkoseksi. Albumin menestyksen myötä yhtye lähti kiertueelle, mutta sen aikana Fisher, Fossen ja DeRosier lähtivät yhtyeestä. Tämän jälkeen Alias vaipui horrokseen, muttei kuitenkaan lopullisesti hajonnut.


title: Alias (yhtye)

text: Vuonna 2009 Alias palasi uudella kokoonpanolla, johon kuului Curcin ja DeMarchin lisäksi basisti Marco Mendoza, rumpali Larry Aberman ja kosketinsoittajat Robert O’Hearn ja Denny DeMarchi, Steve DeMarchin veli. Yhtyeen toinen albumi "Never Say Never" julkaistiin samana vuonna. Albumi oli alun perin nauhoitettu vuonna 1992, mutta koska melodisen rockin saralla tapahtui 1990-luvulla suuri notkahdus, se jätettiin julkaisematta. Julkaisijana toimi jälleen Capitol Records.


title: Alias (yhtye)

text: Nykyiseen kokoonpanoon, jolla Alias tekee live-esiintymisiä, kuuluvat Curci ja DeMarchin veljekset, kitaristi Roscoe Stewart, basisti Wolf Hassel ja rumpali Chris Sutherland.


title: Isaac Hayden

text: Isaac Scot Hayden (s. 22. maaliskuuta 1995 Chelmsford) on englantilainen jalkapalloilija, pelipaikaltaan puolustava keskikenttäpelaaja. Hän edustaa kaudella 2018–2019 Englannin Valioliigassa pelaavaa Newcastle Unitedia.


title: Isaac Hayden

text: Hayden nostettiin Arsenalin junioreista edustusjoukkueeseen maaliskuussa 2012. Hän teki ensiesiintymisensä edustusjoukkueen virallisessa ottelussa 25. syyskuuta 2013, kun Arsenal kohtasi Englannin liigacupissa West Bromwich Albionin. Vuonna 2016 Hayden siirtyi Newcastle Unitediin pelattuaan edellisen kauden lainasopimuksella Hull Cityssä.


title: Faceless Days

text: Faceless Days on suomalisen rock -yhtye Havana Blacksin esikoisalbumi vuodelta 1987.


title: Estunan kirkko

text: Estunan kirkko on Ruotsissa Norrtäljen kunnassa sijaitseva kirkkorakennus. Se on rakennettu 1200-luvulla harmaakivestä, mutta on nykyisin rapattu ja valkoiseksi kalkittu. Kirkkoon oli todennäköisesti suunniteltu itäpuolelle torni, mutta sitä ei rakennettu koskaan. Sisätiloissa on kalkkimaalauksia holveissa.


title: Estunan kirkko

text: Toisella puolella tietä on hyvin säilynyt pappila. Kirkon lähellä sijaitsee rautakautinen hauta-alue muinaisjäännöksineen.


title: Indian Warrior

text: Indian Warrior on suomalaisen rockyhtye Havana Blacksin albumi vuodelta 1988.


title: Indian Warrior

text: Kaikki kappaleet Säv. Havana Blacks.Albumista julkastiin erillinen Yhdysvaltain painos, jolla yhtyeen nimi muuttui Havana Black -muotoon. USA-painoksen kappalejärjestys ja kansikuva eriävät Suomen painoksesta.


title: Smith’s Prize

text: Smith's Prize -palkinnot jaettiin vuosittain kahdelle Cambridgen yliopiston fysiikan, matematiikan tai sovelletun matematiikan opiskelijalle vuosina 1769–1998. Palkinnot jaettiin kokeen perusteella.


title: Maksim Trošin

text: Maxim Trošin (13. kesäkuuta 1978 Brjansk, Neuvostoliitto – 5. kesäkuuta 1995 Brjansk(?), Venäjä) oli venäläinen laulaja ja lauluntekijä. Hänen laulujensa sanoitukset ovat yleensä isänmaallisia ja musiikki melankolista. Hän löytyi kuolleena ennen konserttiaan 17-vuotiaana.


title: Maksim Trošin

text: Maksim Trošin sairasti lapsena vakavaa astmaa. Maksim toimi kellonsoittajana Tihvinän Jumalanäidin kirkossa. Hän debytoi jo 10-vuotiaana esittäessään laulun "Satakieli" (ven. "Соловей").


title: Maksim Trošin

text: Maksim esitti myös laulun "Mantsuria", jonka pohjaksi otti vanhan valssin, mutta teki siihen itse omat sanoituksensa. "Musta korppi" taas oli vanha kasakkalaulu. Maksim Troshin löytyi kuolleena täytettyään seitsemäntoista, eikä hänen kuolinsyytään tarkemmin tiedetä.


title: Maksim Trošin

text: Maksim Trošinilla oli vanhempiensa Juri Pavlovitš Trošinin ja Nadežda Mihailovna Trošinan lisäksi pikkuveli.


title: Jelena Radionova

text: Jelena Igorevna Radionova (, s. 6. tammikuuta 1999 Moskova) on venäläinen taitoluistelija. Vuonna 2015 hän saavutti yksinluistelussa MM-pronssia ja EM-hopeaa.


title: Jelena Radionova

text: Junioritasolla Radionova voitti maailmanmestaruuden vuosina 2013 ja 2014. Vuonna 2014 Radionova oli taitoluistelun Grand Prix -finaalissa toinen ja vuonna 2015 kolmas.


title: Jelena Radionova

text: Radionova edustaa Moskovan TsSKA:ta. Venäjän mestaruuskisoissa hän saavutti kultaa vuonna 2015, hopeaa 2016 ja pronssia 2014.


title: Exiles in Mainstream

text: Exiles in Mainstream on suomalaisen rockyhtye Havana Blackin albumi vuodelta 1991.


title: Ervin Latimer

text: Ervin Latimer (etunimi myös muodossa Erwin, s. 18. helmikuuta 1952 Kalifornia) on yhdysvaltalais-suomalainen aktiiviuransa lopettanut koripalloilija. Menestyksekkään koripallouran Suomessa tehnyt Latimer tunnetaan myös ravintola-alan yrittäjänä.


title: Ervin Latimer

text: Latimer syntyi Yhdysvaltain Kalifornian osavaltiossa ja kasvoi Pohjois-Carolinassa, jossa hänen isänsä omisti rengasyrityksen. Erskinen yliopistossa Latimer opiskeli psykologiaa koripallon pelaamisen lisäksi. Yliopiston jälkeen Latimer yritti päästä NBA-joukkue Kansas City Kingsin joukkueeseen, muttei onnistunut yrityksessään.


title: Ervin Latimer

text: Latimer saapui ammattilaiseksi Suomeen kaudella 1974–1975, jolloin hän pelasi divisioonajoukkue Tampereen Pyrinnössä. Yhdysvaltalainen oli tuolloin tyytymätön suomalaisen koripalloilun tasoon: Tamperelainen-lehdelle antamassaan haastattelussa hän kritisoi etenkin suomalaispelaajien asennetta koripalloon vain harrastuksena, näiden "huitomiseen" puolustuksessa sekä tuomarityöskentelyyn. Latimer sai Pyrinnön-kaudellaan kahden viikon pelikiellon, jonka syytä hänelle ei kerrottu.


title: Ervin Latimer

text: Suomen pääsarjassa Latimer pelasi kymmenen peräkkäistä kautta vuosina 1976–1986, minä aikana hän edusti Panttereita, Tapiolan Honkaa, Uudenkaupungin Urheilijoita ja Hyvinkään Tahkoa. Viimeiseksi mainitussa hän voitti SM-sarjan korikuninkuuden kaudella 1977–78. Kaudella 1979–1980 Latimer sijoittui Honkaa edustaessaan runkosarjan pistetilaston toiseksi vaikka teki kovat 33,8 pistettä ottelua kohden. Hongassa Latimer voitti Suomen mestaruuden vuonna 1979 ja Panttereissa SM-hopeaa vuonna 1982 sekä Suomen cupin hopeaa vuonna 1984. Latimer lopetti kilpauransa vuonna 1989.


title: Ervin Latimer

text: Neuvostoliiton romahdettua Suomessa ravintola-alaa harjoittanut Latimer suuntasi Viroon, missä hän avasi kuntosalin yhteyteen tex-mex-ravintolan ja harjoitti ravintola-alan toimintaa tuottavasti. Ravintolan asiakkaina kävi rikollisjärjestöjen jäseniä, ja rikollisten välienselvittelyjen seurauksena yritys kohtasi muun muassa ampumavälikohtauksia ja vuonna 1997 pommiattentaatin. Vuosituhannen vaihteen tienoilla Latimerin yritystä sabotoitiin, ja hänet savustettiin ulos Viron-toiminnastaan. Nykyisin Latimer asuu ja työskentelee Suomessa.


title: Ervin Latimer

text: Latimer sai Suomen kansalaisuuden pelaajauransa aikana. Hän avioitui suomalaisen naisen kanssa, ja pariskunta sai lapsia. Heistä Cedric Latimer on ammattilaiskoripalloilija.


title: SMP Formula 4 -kausi 2015

text: SMP Formula 4 -kausi 2015 oli SMP Formula 4 -sarjan ensimmäinen kausi. Kausi alkoi 15. toukokuuta Suomessa, Ahveniston moottoriradalla, Hämeenlinnassa ja päättyi 3. lokakuuta, Virossa, Auto24ringin radalla.


title: SMP Formula 4 -kausi 2015

text: Sarjan mestaruuden voitti Suomen Niko Kari, toiseksi sijoittui venäläinen Vladimir Atojev ja kolmanneksi venäläinen Nerses Isaakjan.


title: SMP Formula 4 -kausi 2015

text: "Kursivointi", tarkoittaa kuljettajaa, joka ei ole oikeutettu keräämään pisteitä. Kerätäkseen pisteitä FIA:n Pohjois-Euroopan alueen (NEZ) mestaruussarjassa, tulee kuljettajalla olla NEZ-maassa myönnetty lisenssi.


title: SMP Formula 4 -kausi 2015

text: Moskovan kilpailut 5-7 kesäkuuta ajettiin FIA WTCC -sarjan yhteydessä.


title: Isaiah Brown

text: Isaiah Jay Brown (s. 7. tammikuuta 1997 Peterborough) on englantilainen jalkapalloilija, pelipaikaltaan vasen laitalinkki. Hän kuuluu Englannin Valioliigassa pelaavan Chelsean miehistöön mutta on saanut peliaikaa pääasiassa muissa seuroissa lainasopimuksilla. Brownilla on myös Jamaikan kansalaisuus.


title: Isaiah Brown

text: Brown teki esiintymisensä Valioliigassa 4. toukokuuta 2013, kun hänen edustamansa West Bromwich Albion hävisi kotonaan Wigan Athleticille 2–3. Ottelu jäi Brownin ainoaksi viralliseksi otteluksi WBA:ssa, josta hän heinäkuussa 2013 siirtyi Chelseaan. Chelsea nosti Brownin edustusjoukkueeseensa tammikuussa 2014.


title: Jaakko Rahja (päätoimittaja)

text:
Jaakko Juhani Rahja (s. 16. lokakuuta 1955 Oulu) on suomalainen tie- ja liikennetekniikan diplomi-insinööri. Hän on asunut vuodesta 1988 Kirkkonummella.
Rahja on toiminut Suomen Tieyhdistyksen toimitusjohtajana vuodesta 1994 vuoteen 2015 ja sitä ennen tie- ja liikennekonsulttina ja TVH:ssa. Hänellä on useita luottamustehtäviä kunnassa, seurakunnassa ja muissa yhteisöissä. Hän on ollut vuodesta 1994 vuoteen 2015 Tie & Liikenne -lehden päätoimittaja ja kirjoittanut kirjat "Katujen kunnossa- ja puhtaanapidon koneet", "Rahjan veljekset" ja toimittanut kirjan "Yksityistien kunnossapito".


title: Tatu Tuohikorpi

text: Tatu Tuohikorpi (1. joulukuuta 1929 Helsinki – 22. syyskuuta 2007 Tampere) oli suomalainen diplomaatti, joka tunnettiin erityisesti suomalaisen kulttuurin tunnetuksi tekijänä. 1980-luvun alusta saakka hän toimi Savonlinnan oopperajuhlien lehdistöpäällikkönä.


title: Tatu Tuohikorpi

text: Tuohikorpi toimi Suomen ulkomaanedustuksen tehtävissä vuodesta 1963 alkaen aluksi Australian Sydneyssä ja sitten Haagissa, Amsterdamissa, Wienissä, Hampurissa ja kahteen otteeseen New Yorkissa. Tuohikorven eräs saavutus oli yli sadalle Pohjois-Amerikan radioasemalle levitetty ja yli 30 vuotta jatkunut suomalaista musiikkia esittelevä radio-ohjelma "Getting to Know Finnish Music". 1970-luvun alussa Tuohikorpi laati käsikirjoituksen muutamiin Eino Ruutsalon ohjaamiin suomalaista arkkitehtuuria käsitteleviin lyhytdokumentteihin.


title: FM (brittiläinen yhtye)

text: FM on englantilainen hard rock -yhtye.


title: FM (brittiläinen yhtye)

text: FM perustettiin kesällä 1984 laulaja-kitaristi Steve Overlandin, kitaristi Chris Overlandin, basisti Merv Goldsworthyn, rumpali Pete Juppin ja kosketinsoittaja Philip Manchesterin johdosta. Saman vuoden joulukuussa FM varmisti levytyssopimuksen Portrait Recordsilta ja lähti kiertueelle Meat Loafin kanssa Saksaan. Kotimaassaan FM teki ensimmäisen live-esiintymisen helmikuussa 1985. FM:n debyyttialbumi "Indiscreet" julkaistiin syyskuussa 1986. Albumista on tullut yksi melodisen rockin klassikkoteoksista. "Frozen Heart" -single toi yhtyeelle kohtalaista menestystä. FM teki Euroopassa kiertueen ja avasi mm. Foreignerille ja Status Quolle. FM joutui vaihtamaan levy-yhtiötä ja laskeutui Epic Recordsin leiriin. Overlandin veljekset lähtivät Yhdysvaltoihin kirjoittamaan kappaleita Desmond Childin kanssa vuonna 1987.


title: FM (brittiläinen yhtye)

text: FM:n toinen albumi "Tough It Out" julkaistiin lokakuussa 1989. Albumi oli edeltäjänsä lailla kohtalainen menestys, mutta ei kipunut korkeille listasijoille. Chris Overland jätti yhtyeen Englannin kiertueen jälkeen, joka seurasi "Tough It Outin" julkaisua. Andy Barnett, joka oli yhtyeen vanha tuttu, liittyi uudeksi kitaristiksi. Vuonna 1990 FM aloitti työstämään kolmatta studioalbumia, joka sai nimen "Takin' It to the Streets". Kyseinen albumi julkaistiin uuden levy-yhtiön, Music for Nationsin kautta vuonna 1991. Pian albumin julkaisun jälkeen Philip Manchester lähti yhtyeestä. Ensimmäinen albumi uudella kokoonpanolla oli vuoden 1992 "Aphrodisiac". FM teki talven 1992 akustisia live-esiintymisiä. Neljäs albumi "Dead Man's Shoes" näki päivänvalon vuonna 1995. Albumilla kosketinsoittimia soitti Jem Davis. Valitettavasti yhtye hajosi samana vuonna.


title: FM (brittiläinen yhtye)

text: FM palasi vuonna 2007 tekemään konsertin kahdentoista vuoden tauon jälkeen Nottinghamin Rock City -klubilla. Hyvän palautteen takia yhtye päätti tehdä suunnitelmia jatkosta ja pysyi kasassa pidemmän ajan kuin alun perin oli suunniteltu. Barnett ei pystynyt jäämään yhtyeeseen, joten hänet korvasi Jim Kirkpatrick. "Metropolis" -albumi julkaistiin vuonna 2009 ja se sai hyvin positiivisen vastaanoton. FM teki kotimaassaan pitkän kiertueen. Vuonna 2012 FM juhli debyyttialbuminsa 25. juhlavuotta.


title: FM (brittiläinen yhtye)

text: Vuonna 2013 FM julkaisi kaksi albumia "Rockville" ja "Rockville II". Albumit ovat tulosta pitkistä kirjoitussessioista, ensimmäinen on enemmän kevyempää materiaalia ja jälkimmäinen raskaampaa ja kitara-vetoista. FM teki levytyssopimuksen Frontiers Recordsin kanssa vuonna 2014 ja studioalbumi "Heroes and Villains" julkaistiin keväällä 2015. Yhtye julkaisi uuden studioalbumin "Atomic Generation" maaliskuussa 2018.


title: Nenäsumute

text: Nenäsumute eli nenäsuihke on lääkevalmiste, jota käytetään nenän hengitystien avaamiseen, kun hengitystie on tukkeutunut esimerkiksi flunssan, influenssan tai allergisen nuhan vuoksi. Nenäsumutetta käytetään suihkauttamalla sitä sieraimeen. Nenäsumutteita saatetaan liikakäyttää, ja joidenkin nenäsumutteiden sisältämiin yhdisteisiin voi syntyä riippuvuus. Nenäsumutteiden jatkuva käyttö voi turvottaa nenän limakalvoja ja aiheuttaa nenän tukkoisuutta, mitä kutsutaan lääkenuhaksi. Pitkäaikaiskäyttö tuhoaa nenän limakalvot, jolloin niiden paraneminen kestää pitkään ja vaatii useita hoitomenetelmiä.


title: Guanidiinihydrokloridi

text: Guanidiinihydrokloridi eli guanidiniumkloridi (CHNCl) on guanidiinin hydrokloridisuola. Yhdistettä käytetään biokemiallisissa proteiinitutkimuksissa, orgaanisissa synteeseissä ja tekstiiliteollisuudessa.


title: Guanidiinihydrokloridi

text: Huoneenlämpötilassa guanidiinihydrokloridi on valkoista kiteistä ainetta. Yhdiste liukenee erittäin hyvin veteen ja poolisiin orgaanisiin liuottimiin kuten etanoliin. Guanidiinihydrokloridi on heikko happo.


title: Guanidiinihydrokloridi

text: Guanidiinihydrokloridin guanidiniumioni denaturoi voimakkaasti proteiineja. Tämä johtuu siitä, että se muodostaa vetysidoksia proteiinien aminohappojen amino- ja karboksyyliryhmien kanssa, muuttaa veden liuotinominaisuuksia ja muuttavat proteiinin aminohappojen hydrofobisia vuorovaikutuksia. Tähän johtaa siihen, että proteiinien kolmiuloitteiset sekundääri- ja tertiäärirakenteet hajoavat ja proteiinit denaturoituvat. Guanidiini on niin kutsuttu kaotrooppinen reagenssi.


title: Guanidiinihydrokloridi

text: Guanidiinihydrokloridia valmistetaan kuumentamalla syanamidin ja ammoniumkloridin välisellä reaktiolla tai kuumentamalla syanogeenikloridia ja ammoniakkia 140–220 °C:n lämpötilaan.


title: Guanidiinihydrokloridi

text: Guanidiinihydrokloridia voidaan käyttää guanidiinin aijasta orgaanisten synteesien lähtöaineena tai tekstiilien natistaattisiin käsittelyihin. Pääosin sitä kuitenkin käytetään biokemiallisissa tutkimuksissa proteiinien denaturoimiseen tyypillisesti 6 M:n vesiliuoksena.


title: Iker

text: Iker (myös muodossa Íker) on baskin kielessä pääosin käytössä oleva miehen etunimi. Sen naispuolinen vastine on Ikerne. Iker tarkoittaa baskin kielellä vierailua.


title: Jaroslav Kulhavý

text: Jaroslav Kulhavý (s. 8. tammikuuta 1985 Ústí nad Orlicí) on tšekkiläinen maastopyöräilijä ja olympiavoittaja. 185 senttimetriä pitkä ja 76 kilogrammaa painava Kulhavý edustaa yhdysvaltalaista Specialized Racing XC:tä.


title: Jaroslav Kulhavý

text: Kulhavý saavutti maastoajon kultaa vuoden 2012 kesäolympialaisista Lontoosta ajalla 1,29,07. Hän kilpaili myös vuosien 2004 ja 2008 kesäolympialaisissa ilman menestystä.


title: Jaroslav Kulhavý

text: MM-kilpailuista Kulhavýlla on yksi kulta vuodelta 2011 ja yksi hopea vuodelta 2010. Hän on voittanut myös kerran maailmancupin kokonaiskilpailun, vuonna 2011. Maastopyöräilymaratonin MM-kilpailuista Kulhavýlla on yksi kulta vuodelta 2014 ja yksi hopea vuodelta 2011.


title: Still in Love with You

text: Still in Love with You on popduo Electro Velvetin kappale, joka edusti Iso-Britanniaa vuoden 2015 Eurovision laulukilpailussa Wienissä, Itävallassa. Kappaleen ovat säveltäneet ja sanoittaneet David Mindel ja Adrian Bax White. Kappaleen kesto on kaksi minuuttia ja 53 sekuntia.


title: Still in Love with You

text: "Still in Love with You" selviytyi automaattisesti finaaliin, sillä Iso-Britannia on yksi suurimmista rahoittajamaista. Monet pitävät kappaletta, jossa on vaikutteita vanhoista musikaaleista, yhtenä Iso-Britannian historian huonoimmista euroviisukappaleista. Kappale sai finaalissa viisi pistettä ja sijoittui sijalle 24.


title: Upton Park

text: Upton Park tarkoittaa seuraavia asioita:


title: Paskolammi (Tammelan Hykkilä)

text: Paskolammi on Kanta-Hämeessä Tammelassa sijaitseva lampi, joka kuuluu Kokemäenjoen vesistön Loimijoen valuma-alueella Pyhäjärven alueeseen.


title: Paskolammi (Tammelan Hykkilä)

text: Lammen pituus on 100 metriä ja leveys 60 metriä. Sillä ei ole tulo- eikä laskuojia. Lampea ympäröi Kiimasuosuo, jonka vedet johtuvat länsipäässä suo-ojiin, jotka virtaavat Kuivajärveen. Lähin loma-asunto sijaitsee itäpuolella olevalla moreenikummulla. Sinne johtaa metsäautotie valtatieltä 10. Lähellä sijaitseva Liukonlammi jää harjun toiselle puolelle ja se kuuluu Myllyjoen valuma-alueeseen.


title: Paskolammi (Tammelan Hirsijärvenkulma)

text: Paskolammi on Kanta-Hämeessä Tammelassa sijaitseva lampi, joka kuuluu Kokemäenjoen vesistön Vanajaveden reitillä olevaan Tarpianjoen valuma-alueeseen.


title: Paskolammi (Tammelan Hirsijärvenkulma)

text: Lampi on lähes umpeenkasvanut ja sijaitsee ojitetun Luutinsuon ainoassa avusuossa. Se on kuun kaaren muotoinen ja vain 50 metriä pitkä. Lampeen ei ole kaivettu ojaa, joten sillä ei ole laskuojaa, mutta sen vedet suotuvat ja virtaavat pois suo-ojia myöten lopulta Tarpianjoelle. Järven rantaviiva on 640 metriä pitkä ja sen ranta on pääosin moreeni- ja kalliopohjaista metsämaastoa. Lammen lähellä sijaitsee Kalliomäen tila.


title: Paskolammi (Tammelan Pikonkorpi)

text: Paskolammi on Kanta-Hämeessä Tammelassa Pikonkorvella sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Vaihijoen valuma-alueeseen.


title: Paskolammi (Tammelan Pikonkorpi)

text: Järven pinta-ala on 2,2 hehtaaria ja sen pituus on 250 metriä ja leveys 100 metriä. Järveen on yhteydessä 5 suo-ojaa. Neljä näistä on yhteydessä 200 metrin päässä sijaitsevaan Okslammiin, joka on sitä puoli metriä alempana.


title: Paskolammi (Tammelan Pikonkorpi)

text: Järven rantaviiva on 640 metriä pitkä ja se on harjun reunustamaa suota. Rannoille on rakennettu neljä loma-asuntoa, joille pääsee esimerkiksi valtatieltä 2. Kunnan raja kulkee puolen kilomterin päässä.


title: Keskivalvontatutka

text: Keskivalvontatutka on keskipitkille, noin 300 km:n, valvontaetäisyyksille tarkoitettu tutka. Sen ominaisuuksiin yleensä kuuluu korkea keilan ulottuvuus, eikä niinkään suuri kantama. Usein se rakennetaan 3D-tutkaksi jolloin se mittaa suunnan ja etäisyyden lisäksi myös (lentävän)maalin korkeuden. Sen toimintataajuus on yleensä 3 GHz (aallonpituus 10 cm). Se yleensä toimii osana tiheää verkostoa joka muodostaa lennonvarmistuksen tai ilmapuolustuksen ilmatilannekuvan perustan.


title: Keskivalvontatutka

text: Suomen ilmapuolustuksessa keskivalvontatutka on ollut jo 1960 luvulta asti. Se oli rakennettava kotimaassa kymänsodan ajan ulkomaisten laitteiden saatavuusvaikeuksien vuoksi. VRRVI ja VRRVY olivat ensimmäiset keskivalvontatutkat. VRRVY:n erikosuutena on 3D-tutkan vaatima korkeudenmittausantenni, joka on samassa kompleksissa valvonta-antennin kanssa ristikkäin. Ne ovat jo siirtyneet museoon. Seuraava sukupolvi, myös kotimaassa valmistettu KEVA oli palveluksessa 1970 luvun lopulta aina 2000 luvun alkuun asti. Se koostui kahdesta tutkasta, joista toinen oli valvontatutka ja toinen korkeudenmittaustutka. Uusin keskivalvontakalusto on ranskalaisen Thales Raytheon Systemsin valmistama GM 403 -tutka eli KEVA 2010. Se on liikkuva 3D-tutka ja sisältää myös toisiotutkan.


title: Ekerön kirkko

text: Ekerön kirkko on Ruotsissa Ekerön kunnassa sijaitseva kirkkorakennus. Se on rakennettu 1100-luvun jälkipuoliskolla.


title: Ekerön kirkko

text: Alun perin kirkko rakennettiin tyypilliseen romaaniseen tyyliin: siinä oli runkohuone ja kapeampi kuori. Kirkkoa laajennettiin vuoden 1300 tienoilla goottilaisen tyylin mukaiseksi, jolloin kuori purettiin ja sakaristo rakennettiin. Torni ja runkohuoneen päällä olevat tiiliholvit rakennettiin 1400-luvulla. 1480 tienoilla holveja ja seiniä koristeltiin kalkkimaalauksilla, jotka kalkittiin piiloon 200 vuotta myöhemmin ja palautettiin osia niistä näkyville vuonna 1933.


title: Ekerön kirkko

text: Kirkko paloi vuonna 1647, mutta vasta 1680-luvulla sille tehtiin kunnollinen remontti kreivi Erik Lindschöldin ehdotuksesta ja osittain myös hänen rahoillaan. Tornia varten suunnitelmat teki Nicodemus Tessin nuorempi ja runkohuoneeseen lisättiin ristisakarat. Torni sai nykyisen ulkonäkönsä vuonna 1792 Thure Wennbergin piirustusten mukaisesti.


title: Ekerön kirkko

text: Suurin osa kirkon vanhemmista esineistä myytiin 1883 ja osan niistä omistaa nykyään valtion historiallinen museo. Alttarilla on öljymaalaus, joka kuvaa Jeesusta Getsemanessa.


title: Pankkituki

text: Pankkituki tarkoittaa talousvaikeuksiin joutuneen pankin pelastamista. Valtio tai keskuspankki voi esimerkiksi pääomittaa pankkia tai keventää sen lainoja siirtämällä niitä roskapankkiin.


title: Pankkituki

text: Pankkitukea annetaan, jotta pankin konkurssi ei aiheuttaisi vahinkoa sen asiakkaille tai jotta vaikeudet eivät leviäisi laajemmalle. “Liian suuri kaatumaan” -ilmiö tarkoittaa, että jos pankki on tarpeeksi suuri, se joudutaan pelastamaan. Suurpankin kaatumisen pelätään horjuttavan koko rahoitusjärjestelmän vakautta. Tuki voi olla pitkäkestoistakin. Laajan pankkikriisin kustannukset ovat yleensä mittavia, keskimäärin 13,3 prosenttia maan bruttokansantuotteesta. Myös vuonna 2009 alkaneen EU:n finanssikriisin hoito vaati 13 prosenttia BKT:stä.


title: Pankkituki

text: Pankkien julkisesta tukemisesta pyritään eroon, sillä jos ne aina pelastetaan pankkituella, ne ottavat kohtuuttoman suuria riskejä. Pankkikriisien todennäköisyyttä voidaan pienentää esimerkiksi erottamalla toisistaan talletuspankkitoiminta ja investointipankkitoiminta. Pankeilta vaaditaan myös entistä suurempaa vakavaraisuutta. Pankkien stressitestien avulla pyritään ajoissa huomaamaan, onko joihinkin pankkeihin kasautunut riskejä.


title: Pankkituki

text: Vuosina 1991–1992 jouduttiin suomalaisten pankkien pelastamiseen käyttämään 30–40 miljardia markkaa. Laskelmasta on vähennetty varat, jotka myöhemmin saatiin takaisin. Tämä pankkikriisi selvitettiin maaliskuussa 1992 hyväksytyllä tukipaketilla ja roskapankkien perustamisella.


title: Pankkituki

text: Euromaiden vuonna 2010 aloittama Kreikan talouden tukeminen sadoilla miljardeilla euroilla on auttanut myös niitä pankkeja, jotka ovat rahoittaneet Kreikan taloutta.


title: Pankkituki

text: Euroopan keskuspankki aloitti maaliskuussa 2015 laajennetun velkakirjojen osto-ohjelman. Laajennetun ohjelman ostot tulevat olemaan yhteensä 60 miljardia euroa kuukaudessa, esimerkiksi joukkolainoja ja omaisuusvakuudellisia arvopapereita. Ohjelmaa jatketaan ainakin vuoden 2016 syyskuun loppuun saakka. Osto-ohjelman toivotaan muuttavan rahoitusmarkkoinoiden tarjontaa ja korkoriskiä. Ohjelma alentaa valtion velkakirjojen korkoja ja nostaa niiden hintoja, jolloin sijoittajat siirtyvät korkeampiriskisiin sijoituksiin. Keskuspankin osto-ohjelma lisää markkinoiden likviditeettiä, mikä helpottaa rahoitusmarkkinoiden stressitilaa.


title: Lähivalvontatutka

text: Lähivalvontatutka on lennonvarmennuksen lähestymisalueen tutka (Terminal Area Radar, TAR), ja ilmapuolustuksen muiden järjestelmien tutkakatvealueiden täyttämiseen tarkoitettu tutka. Se on suhteellisen lyhyille, noin 100 km, mittauseetäisyyksille tarkoitettu. Sille sopivia taajuuaslueita ovat X-alue 10 GHz (aallonpituus 3 cm), C-alue 8 GHz (aallonpituus 5 cm) ja S-alue 3 GHz (aallonpituus 10 cm). Se on ylensä 2D-tutka ja mittaa siis maalin suunnan ja etäisyyden. Siinä on usein samassa kompleksissa myös toisiotutka.


title: Lähivalvontatutka

text: Suomen ilmapuolustuksessa on lähivalvontatutkia muiden ilmavalvontajärjestelmien täydentämiseksi. 1990-luvulla hankittu lähivalvontatutkakalusto, LÄVA, koostuu ruotsalaisvalmisteisesta Ericsson Giraffe 100 AAA -tutkasta ja kotimaisesta Sisu-maastokuorma-autosta. Myös antennin pyörityskoneisto ja masto ovat kotimaista valmistetta. Se on liikkuva ja kestää hyvin taisteluolosuhteita. Siinä on myös toisiotutka siviili-ilmailun valvomiseksi.


title: Pteraspidomorphi

text: Pteraspidomorphi on hävinnyt luokka, joka kuului leuattomien selkärankaisten yläluokkaan. Ne elivät varhaiselta ordovikikaudelta myöhäiselle devonikaudelle noin 470–370 miljoonaa vuotta sitten. Ne olivat alkeellisia kaloja. Niiden päätä peitti panssarimainen kuori ja pyrstössä oli suomuja. Niillä oli vain takaruumiissa evä. Suurin osa Pteraspidomorphi-luokkaan kuuluneista kaloista elivät meren rannikon matalissa vesissä, mutta jotkut elivät makeassa vedessä. Luokkaan kuuluneita lahkoja olivat Heterostraci, Eriptychiida, Astraspida ja Arandaspida.


title: Jarrutussäteily

text:
Jarrutussäteily on elektromagneettista säteilyä jota syntyy, kun varautuneet hiukkaset hidastuvat kohdatessaan toisen varautuneen hiukkasen, useimmiten elektronin atomiytimestä.
Liikkuva hiukkanen menettää liike-energiaansa, joka muuttuu fotoniksi energiaperiaatteen mukaan. Jarrutussäteilyä käytetään myös terminä viitaten radiosäteilyn luomisen prosessiin.
Jarrutussäteilyllä on jatkuva sähkömagneettinen spektri, joka kiihtyy kun huipun intensiteetti siirtyy kohti korkeampia taajuuksia kun varattujen hiukkasten energiamäärä kasvaa.


title: Pankakosken kirkko

text: Pankakosken kirkko on Lieksan Pankakoskella sijaitseva arkkitehti Veijo Martikaisen suunnittelema tiilinen, tasakattoinen ja torniton pitkäkirkko. Kirkko on osa Pankakosken työkeskusta, jonka vihki Kuopion hiippakunnan piispa Olavi Kares 28. lokakuuta 1962. Kirkkosalin lisäksi tiloihin kuuluvat sakasti, keittiö, seurakuntasali, kerhotila ja asuinrakennus. Vajaan hehtaarin suuruisen tontin rakennuksille lahjoitti Enso-Gutzeit Oy. Kirkkosalissa on 118, seurakuntasalissa 90 ja kerhohuoneessa 25 paikkaa. Urkuparvi mukaan lukien tiloihin mahtuu yhteensä noin 300 henkeä. Kirkkosalin penkit on valmistanut Ovila Oy, saarnatuolin ja alttarin Pankakosken tehdas. Kirkon nykyiset urut ovat 12-äänikertaiset ja ne on valmistanut Kangasalan urkutehdas. Kirkon pinta-ala on 210 neliötä, alttaritaulua ei ole, kellot ovat vuodelta 1965.


title: Asklepieion (Ateena)

text:
Asklepieion () oli Asklepiokselle omistettu pyhäkköalue Ateenassa Kreikassa. Se sijaitsi Akropoliin eteläpuolella Dionysoksen teatterin vieressä.
Parantajajumala Asklepioksen kultti tuotiin Ateenaan Epidauroksesta 420-luvulla eaa. paljolti Sofokleen aloitteesta. Asklepieion rakennettiin kahden pyhän lähteen paikalle. Alueen vanhimmat rakennukset rakennettiin sen länsipäähän ja nuoremmat itäpäähän noin 350 eaa. Paikalla on ollut muun muassa pieni temppeli, jossa oli neljä pylvästä sen etupuolella ("prostylos tetrastylos" -temppeli) sekä kaksikerroksinen stoa sairaita varten.


title: Asklepieion (Ateena)

text: Roomalaisella ajalla alueelle rakennettiin toinen stoa. Varhaiskristillisellä ajalla temppelin paikalle rakennettiin basilikakirkko.


title: Athene Niken temppeli

text: Athene Niken temppeli () on temppeli, joka sijaitsee Ateenan Akropoliin länsilaidalla Propylaian eteläpuolella. Se on omistettu Athene Nikelle eli voitonjumalatar Niken hahmon omaksuneelle Athenelle.


title: Athene Niken temppeli

text:
Temppelin rakentaminen alkoi vuonna 435 eaa., ja se valmistui vuonna 420 eaa. Temppelin suunnitteli Kallikrates. Samalla paikalla on ollut sodanjumalille osoitettuja pyhäkköjä jo mykeneläisellä ajalla ja muun muassa varhaisempi temppeli, jonka persialaiset tuhosivat vuonna 480 eaa.
Vuonna 1687 osmanit purkivat temppelin ja käyttivät sen kiviä Akropoliin linnoittamiseen venetsialaisten piirittäessä linnavuorta. Vuonna 1834 Kreikan itsenäistymisen jälkeen paikalla aloitettiin tutkimukset, ja temppeli rakennettiin uudelleen vuoteen 1838 mennessä. Tämän jälkeen temppeli on koottu uudestaan kahdesti vuosina 1940 ja 1998, koska muun muassa sen perustukset on pitänyt tehdä uudestaan.


title: Athene Niken temppeli

text: Temppeli edustaa joonialaista tyyliä, ja se on Akropoliin ensimmäinen puhtaasti joonialainen rakennus. Temppelin kummassakin päädyssä on neljä pylvästä, ja sen keskellä on "cella". Pausaniaan kuvauksen perusteella temppelissä oli puinen Athene Niken patsas, jonka toisessa kädessä oli granaattiomena ja toisessa kypärä. Patsaalla ei ollut siipiä, mikä olisi ollut Niken patsaalle tyypillistä. Siksi sitä kutsuttiin nimellä "Apteros Nike" (”Siivetön Voitto”). Kerrotaan, että siivettömyyden tarkoituksena olisi ollut se, ettei jumalatar voisi koskaan jättää Ateenaa.


title: Athene Niken temppeli

text: Temppelin ympäri kulki friisi kaikilla sen neljällä sivulla. Itäsivun friisi esitti olympolaisia jumalia ja muiden sivujen friisit historiallisia taisteluja, kuten vuoden 490 eaa. Marathonin taistelua. Temppelin friisit ovat Akropolis-museossa lukuun ottamatta joitakin osia, jotka ovat British Museumissa.


title: Hekatompedon

text: Hekatompedon ( tai Ἑκατόμπεδος, "Hekatompedos", ”Sata jalkaa (pitkä)”) oli arkaainen Athene-jumalattarelle omistettu temppeli Ateenan Akropolis-kukkulalla. Se on varhaisin tunnettu temppeli nykyisen Parthenonin temppelin paikalla.


title: Hekatompedon

text: Temppeli rakennettiin Peisistratoksen suvun tyrannian aikana. Sen rakentaminen alkoi noin vuonna 570 eaa., ja se valmistui noin vuonna 550 eaa. Temppeli purettiin ateenalaisten voitettua persialaiset Marathonin taistelussa vuonna 490 eaa., jolloin samalle paikalle alettiin rakentaa niin kutsuttua Vanhaa Parthenonia. Vanha Parthenon tuhoutui persialaissodissa vuonna 480 eaa., minkä jälkeen paikalle rakennettiin siinä edelleen oleva Parthenonin temppeli.


title: Hekatompedon

text: Temppelin olemassaolo tunnetaan historiallisista dokumenteista. Sen perustukset ovat hävinneet, mutta arkeologit ovat tunnistaneet kukkulan kaivauksissa osan kivistä sen rakenteellisiksi osiksi ja koristeluiksi. Temppelin nimi viittasi sen pituuteen, joka oli sata jalkaa eli 32,8 metriä. Temppeli edusti doorilaista tyyliä. Se oli rakennettu kalkkikivestä, ja sen koristelussa oli käytetty Hymettos-vuoren kiveä sekä Pentelikon-vuoren ja Paroksen marmoria. Itäpään koristelun aiheena oli gigantomakhia ja länsipään aiheena theriomakhia eli taistelu erilaisia hirviöitä vastaan. Säilyneet osat ovat nykyisin Akropolis-museossa.


title: Teun Mulder

text: Teunis "Teun" Mulder (s. 18. kesäkuuta 1981 Zuuk) on alankomaalainen ratapyöräilijä ja olympiamitalisti. 182 senttimetriä pitkä ja 87 kilogrammaa painava Mulder edustaa ranskalaista Cofidis-seuraa.


title: Teun Mulder

text: Mulder voitti olympiapronssia keirinistä vuoden 2012 kesäolympialaisista Lontoosta. Hän jakoi pronssimitalin Uuden-Seelannin Simon van Velthoovenin kanssa. Mulder on osallistunut kolmiin kesäolympialaisiin, vuosina 2004, 2008 ja 2012.


title: Teun Mulder

text: MM-kilpailuista Mulderilla on kolme maailmanmestaruutta, keirinistä vuodelta 2005 Los Angelesista, yhden kilometrin takaa-ajosta Manchesterista 2008 ja samalta matkalta Ballerupista 2010. Hänellä on niin ikään kolme MM-hopeaa ja myös saman verran MM-pronsseja.


title: Attaloksen stoa

text: Attaloksen stoa () on stoa eli pylväshalli, joka sijaitsee Ateenan antiikin aikaisen Agoran itälaidalla. Se rakennettiin alun perin noin vuosina 159–138 eaa. Nykyisin paikalla on alkuperäistä jäljittelevä uudisrakennus.


title: Attaloksen stoa

text: Stoan rakennutti alun perin kuningas Attalos II, josta rakennus sai nimensä. Attalos oli opiskellut Ateenassa Karneadeen oppilaana ja halusi antaa rakennuksen kaupunkilaisille lahjaksi. Stoa rakennettiin noin vuosina 159–138 eaa. ja se edusti tyypillistä hellenistisen ajan rakentamista. Antiikin aikana rakennus toimi liiketilana, jossa oli Ateenan kaupungin vuokraamia myymälätiloja, sekä julkisena kokoontumispaikkana, joka tarjosi suojaa sekä kesän kuumuutta että talven kylmyyttä vastaan.


title: Attaloksen stoa

text: Rakennus tuhoutui herulien hyökkäyksessä vuonna 267. Tämän jälkeen siitä tuli osa hyökkäyksen jälkeen rakennettua uutta kaupunginmuuria. Näin osa rakennuksesta varsinkin sen pohjoispäässä säilyi. Pylväshalli rakennettiin uudelleen vuosina 1953–1956 Agoran arkeologisten kaivausten työtiloiksi ja museoksi. Kaivauksista ja rakennustyöstä vastasi American School of Classical Studies at Athens eli Yhdysvaltain arkeologinen koulu Ateenassa. Rakennuksessa toimii Antiikin Agoran museo.


title: Attaloksen stoa

text: Pylväshallin pituus on 115 metriä ja leveys 20 metriä. Rakennus on kaksikerroksinen ja sen alakerros edustaa doorilaista tyyliä ja yläkerros joonialaista tyyliä. Yläkerroksen sisäosan pylväissä on käytetty myös harvinaisempaa pergamonlaista tyyliä. Kerroksia yhdistävät rakennuksen kummassakin päässä olevat portaat. Rakennuksen julkisivu on Pentelikon-vuoren marmoria, seinät kalkkikiveä ja katto punatiiliä. Rakennuksessa oli tilaa 42 myymälälle.


title: Attaloksen stoa

text: Nykyisin uudisrakennuksen kellaritila on arkeologisten löydösten säilytyspaikkana, alakerros museotilana ja yläkerros Yhdysvaltain arkeologisen koulun toimisto- ja työpajatilana.


title: Kalidou Koulibaly

text: Kalidou Koulibaly (s. 20. kesäkuuta 1991 Saint-Dié-des-Vosges, Ranska) on Ranskassa syntynyt senegalilainen jalkapalloilija, joka edustaa Italian Serie A:ssa pelaavaa SSC Napolia. Pelipaikaltaan hän on keskuspuolustaja.


title: Kalidou Koulibaly

text: Koulibalyn ammattilaisuran ensimmäinen seura oli FC Metz, jonka ykkösjoukkueessa Ranskan toiseksi korkeimmalla sarjatasolla Ligue 2:ssa hän pelasi vuodet 2010–2012. Otteluita kertyi 41 ja maaleja yksi.


title: Kalidou Koulibaly

text: Heinäkuussa 2012 Koulibaly siirtyi Belgian Jupiler Pro Leaguen KRC Genkiin. Hän voitti ensimmäisellä kaudellaan seurassa Belgian cupin. Koulibaly edusti Genkiä kaksi kautta tehden 64 pelaamassaan liigaottelussa kolme maalia ja pelasi kausilla 2012–2013 ja 2013–2014 yhteensä 18 ottelua Eurooppa-liigassa.


title: Kalidou Koulibaly

text: Heinäkuussa 2014 Koulibaly siirtyi Italian Serie A:n SSC Napoliin. Sarjadebyytti seuran paidassa tapahtui elokuussa 2014 Genoa CFC:tä vastaan ja avausmaali syntyi seuraavassa kuussa US Palermon verkkoon. Joulukuussa 2014 Koulibaly oli mukana voittamassa Italian supercupia. Kaudella 2014–2015 Koulibaly pelasi 27 ottelua tehden yhden maalin. Kaudella 2015–2016 hän pelasi 33 ottelua Serie A:ssa.


title: Kalidou Koulibaly

text: Koulibaly pelasi vuosina 2011-2012 Ranskan alle 20-vuotiaiden maajoukkueessa 11 ottelua onnistumatta maalinteossa. Hän osallistui vuoden 2011 alle 20-vuotiaiden MM-kilpailuihin pelaten siellä kuusi ottelua, kun Ranska sijoittui neljänneksi.


title: Kalidou Koulibaly

text: Koulibaly valitsi aikuisten maajoukkueekseen kuitenkin vanhempiensa kotimaan Senegalin. Hän debytoi Senegalin maajoukkueessa syyskuussa 2015 Afrikan-mestaruuskarsintaottelussa Namibiaa vastaan.


title: Hefaistoksen temppeli

text: Hefaistoksen temppeli eli Hefaisteion (, ) on antiikin aikainen temppeli, joka sijaitsee Ateenassa antiikin aikaisen Agoran luoteislaidalla. Se on omistettu Hefaistokselle ja Athenelle. Aiemmin temppelin luultiin olleen Theseukselle omistettu Theseuksen temppeli, ja siksi se tunnettiin nimellä Theseuksen temppeli eli Theseion (, ). Hefaistoksen temppeli on Ateenan ja koko Kreikan parhaiten säilynyt antiikin aikainen temppeli.


title: Hefaistoksen temppeli

text: Temppelin rakentaminen on alkanut noin vuonna 460 eaa. ja se on valmistunut noin vuonna 420 eaa. Arkeologinen tutkimus on osoittanut, ettei paikalla ollut aiempaa temppeliä lukuun ottamatta pientä pyhäkköä, jonka persialaiset tuhosivat vallattuaan Ateenan vuonna 480 eaa. 1800-luvulla tutkijat olettivat temppelin Theseuksen temppeliksi eli Ateenan myyttisen kuninkaan Theseuksen viimeiseksi lepopaikaksi sen jälkeen, kun Kimon toi tämän ruumiin takaisin Skýrokselta vuonna 475 eaa. Oletus kumoutui, kun temppelistä ja sen lähialueelta tehdyt arkeologiset löydökset kytkivät sen selkeästi tulen- ja sepäntaitojen jumalaan Hefaistokseen.


title: Hefaistoksen temppeli

text: Hefaistoksen ohella temppeli oli omistettu Athenelle, joka oli käsityötaitojen jumalatar. Sepäntaidot ja käsityötaidot liittyivät Agoralla harjoitettuun toimintaan. Aiemmin rakennusta ehdotettiin myös Eukleian eli Artemiin temppeliksi.


title: Hefaistoksen temppeli

text: Nykyisin temppeli on Kreikan parhaiten säilynyt antiikin aikainen temppeli ja seisoo paikallaan lähes sellaisena kuin se alun perin rakennettiin. Syynä säilymiseen on se, että temppeli toimi ortodoksisena kirkkona ("Ágios Geórgios Akámas") 600-luvulta aina vuoteen 1834 saakka. 1800-luvun alussa kirkko toimi ei-ortodoksisten protestanttien ja filhelleenien hautapaikkana. Vuonna 1833 Kreikan kuningas Otto I otettiin vastaan temppelillä. Vuonna 1834 Otto määräsi rakennuksen muutettavaksi museoksi. Temppeli toimi museona vuoteen 1934, jolloin se muutettiin arkeologiseksi kohteeksi ja palautettiin antiikin aikaiseen asuunsa.


title: Hefaistoksen temppeli

text: Temppeli on antanut nimen ympäröivälle Thiseíon kaupunginosalle.


title: Hefaistoksen temppeli

text: Temppeli edustaa doorilaista tyyliä. Se on rakennettu Pentelikon-vuoren valkoisesta marmorista ja se oli Ateenan ensimmäinen marmoritemppeli. Temppeli on rakennettu itä-länsisuunnassa ja sen kummassakin päädyssä on 6 pylvästä ja pidemmällä sivulla 13 pylvästä. Temppelin pituus on noin 38,2 metriä ja leveys noin 13,7 metriä. Sen pylväiden korkeus on noin 5,7 metriä ja pylväiden välinen etäisyys noin 2,4–2,6 metriä. Pylväiden halkaisija niiden alaosassa on noin yksi metri.


title: Hefaistoksen temppeli

text: Temppelin koristelu esittää lukuisia kreikkalaisen mytologian aiheita, kuten Herakleen urotöitä, kentaurien taistelua, Theseuksen taistelua pallantideja eli Pallaksen viittäkymmentä lasta vastaan sekä Troijan tuhoa. Koristeluja on tarkoituksellisesti rikottu sinä aikana, kun temppeli toimi kirkkona.


title: Luigi de Anna

text: Luigi Giuliano de Anna (s. 3. elokuuta 1946 Giovinazzo) on italialainen kulttuurihistorioitsija, joka toimii Turun yliopistossa italian kielen ja kulttuurin professorina. Hänen erityisalojaan ovat italianismit suomen kielessä ja fennismit italian kielessä, ritarikuntien historia sekä Italian ja Suomen suhteet.


title: Luigi de Anna

text: De Anna on valmistunut filosofian maisteriksi Firenzen yliopistosta. Vuonna 1988 hän väitteli filosofian tohtoriksi kulttuurihistorian alalta Turun yliopistossa. De Annan väitöskirja oli alan ensimmäinen Suomessa. Hän on työskennellyt Turun yliopistossa Italian ulkoministeriön nimittämänä lehtorina 1973–1992, Italian kulttuurihistorian dosenttina 1990–1997, kulttuurihistorian yliassistenttina 1990–1995, apulaisprofessorina 1992–1997 ja italian kielen ja kulttuurin professorina vuodesta 1998 alkaen.


title: Theseion

text: Theseion eli Theseuksen pyhäkkö () oli antiikin aikainen Theseukselle omistettu pyhäkkö tai temppeli Ateenassa Kreikassa. Sen sijaintia ei tunneta. 1800-luvulla Ateenan Agoralla sijaitsevaa Hefaistoksen temppeliä luultiin Theseioniksi, joten sitä kutsutaan edelleen usein samalla nimellä.


title: Theseion

text: Theseion oli Ateenan merkittävin Theseukselle omistettu heroon. Plutarkhoksen mukaan pyhäkkö rakennettiin jo myyttisellä ajalla Theseuksen vielä eläessä. Aristoteleen mukaan Theseion oli olemassa viimeistään 500-luvun eaa. puolessa välissä, jolloin Peisistratos riisui kansan aseista kutsuttuaan sen kokoontumaan Theseionin luona. Pausaniaan mukaan pyhäkkö rakennettiin kuitenkin vasta 476/475 eaa., kun Kimon tuotti Theseuksen ruumiin Ateenaan Skyrokselta. On mahdollista, että Kimon kunnosti tai laajensi tuolloin jo olemassa ollutta pyhäkköä.


title: Theseion

text: Theseionissa vietettiin "Theseia"-juhlaa. Pyhäkköä käytettiin joskus oikeuteen vedottaessa. Myös turvananojat käyttivät usein pyhäkköä. Erään teorian mukaan Kimon saattoi rakennuttaa pyhäkön sen paikalle siksi, että paikka oli pyhitetty jo ennestään. On ehdotettu, että paikalla olisivat alun perin olleet Semnai Theai -jumalattarien alttarit, joita käytettiin myös turvananomiseen. Alttarit siirrettiin Areiopagille vuoden 594 eaa. jälkeen.


title: Theseion

text: Myöhemmin Ateenassa oli ainakin neljä Theseukselle omistettua heroonia.


title: Theseion

text: Theseion sijaitsi todennäköisesti Ateenan niin kutsutulla Arkaaisella agoralla tai sen läheisyydessä Akropoliin pohjois- tai koillispuolella. Tämä käy ilmi muun muassa Pausaniaan kuvauksesta, jossa se vaikuttaisi sijoitettavan suhteellisen lähelle Prytaneionia ja Anakeionia. Alueelta on löydetty myös Theseioniin viittaavia veistosten jäänteitä ja piirtokirjoituksia. Erään teorian mukaan Theseion olisi sijainnut nykyisen Lysíou-kadun alueella lähellä Pyhän Spyridonin ("Ágios Spyrídon") kirkon paikkaa.


title: Theseion

text: Theseion saattoi koostua alun perin pelkästä temenos-alueesta ja ulkoilmapyhäköstä. Myöhemmin paikalla saattoi olla temppeli. Temenos-alue oli mahdollisesti erotettu pyhäksi paikaksi jo varhain, kun taas temppeli rakennettiin ehkä siinä vaiheessa, kun Theseuksen luut siirrettiin paikalle. Luut oli mahdollisesti sijoitettu naiskokseen eli pieneen temppelin kaltaiseen rakennukseen. Pyhäkössä oli useita alttareita. Antiikin aikaisten kuvausten perusteella ulkoilmapyhäkkö oli tarpeeksi suuri, jotta siellä voitiin järjestää kansankokouksia.


title: Theseion

text: Theseion oli koristeltu maalauksin, jotka kuvasivat Theseuksen myyttisiä seikkailuita, kuten osallistumista amatsonomakhiaan ja kentauromakhiaan. Pyhäkössä oli myös Theseusta ja Minotaurosta esittänyt veistos.


title: Theseion

text: Theseionin lähellä sijaitsi Horkomosion, jossa virkamiehet vannoivat valansa ja airuet ilmoittivat viestinsä.


title: White Sister

text: White Sister on yhdysvaltalainen hard rock -yhtye.


title: White Sister

text: White Sisterin muodostivat laulaja-basisti Dennis Churchill-Dries, laulaja-kosketinsoittaja Gary Brandon, kitaristi Rick Chadock ja rumpali Gus Moratinos. Yhtye teki alkuaikoinaan paljon live-esiintymisiä kotiosavaltiossaan, Kaliforniassa. Vuonna 1981 Moratinos jätti yhtyeen ja hänet korvasi Richard Wright. Giuffria -yhtyeen kosketinsoittaja Gregg Giuffria auttoi White Sisteria kirjoittamaan ja tuottamaan debyyttialbumin "White Sister", joka julkaistiin vuonna 1984 EMIn kautta.


title: White Sister

text: Albumin julkaisun jälkeen White Sister lähestyi levytysyhtiötä rahoittamaan tulevaa kiertuetta. Yhtye uskoi, että heidän voimakas soitto ja läsnäolo lavalla auttaisi myyntilukuja, mutta EMI ei ollut halukas rahoittamaan kiertuetta. EMI katsoi myös, että White Sisterin pitäisi muuttaa nimensä, koska toinen yhdysvaltalainen yhtye käytti sanaa "White" nimessään, nimittäin Twisted Sister. White Sister päätti, ettei se muuta nimeään.


title: White Sister

text: Yhtyeen toinen studioalbumi "Fashion by Passion" julkaistiin vuonna 1986 eri levy-yhtiön kautta ja White Sister hajosi pian tuon jälkeen. Rumpali Richard Wright menehtyi vuonna 2006 terveyskomplikaatioiden takia. Kolme alkuperäistä jäsentä, Churchill-Dries, Brandon ja Chadock tekivät keikan Firefestissa, Nottinghamissa syksyllä 2008. Vuonna 2012 kitaristi Rick Chadock menehtyi syöpään.


title: Kruuna / Klaava

text: Kruuna / Klaava on suomalaisen rockyhtye Kotiteollisuuden 14. studioalbumi. Se julkaistiin 10. huhtikuuta 2015 levymerkillä Johanna Kustannus.


title: Kruuna / Klaava

text: Albumi nousi Suomen virallisen listan sijalle 3.


title: Shadowmaker

text: Shadowmaker on suomalaisen heavy metal -yhtye Apocalyptican kahdeksas studioalbumi. Se julkaistiin 17. huhtikuuta 2015 levymerkillä Epic Records. Albumi on ensimmäinen, jolla laulaa vain yksi solisti: Franky Perez.


title: Reijo Ahtokari

text: Reijo Ahtokari (s. 26. elokuuta 1930 Lohja) on suomalainen filosofian tohtori ja historiantutkija.


title: Reijo Ahtokari

text: Ahtokari valmistui filosofian maisteriksi 1972 Tampereen yliopistosta. Hän väitteli siellä tohtoriksi vuonna 2000, väitöskirjan nimenä oli "Salat ja valat. Vapaamuurarit suomalaisessa yhteiskunnassa ja julkisuudessa 1756-1996".


title: Luettelo Sportissa pelanneista jääkiekkoilijoista

text: Tämä on luettelo Vaasan Sportissa pelanneista jääkiekkoilijoista. Luettelossa vain SM-liigassa pelanneet pelaajat. Päivitetty kauden 2014-2015 jälkeen.


title: SpaceX CRS-1

text: SpaceX CRS-1 oli SpaceX Dragonin kolmas ja Falcon 9:n neljäs lento. Lento kuului NASAn Commercial Resupply Services -ohjelmaan. Lento oli ohjelman ensimmäinen varsinainen rahtilento kahden onnistuneen Commercial Orbital Transportation Services -ohjelman testilennon jälkeen ja toinen kerta kun Dragon telakoitui ISS:ään. Dragon-kapseli laukaistiin Falcon 9 v1.0 -raketilla 7. lokakuuta 2012.


title: SpaceX CRS-1

text: Ensimmäisen vaiheen moottorivian seurauksena sekundaarinen hyötykuorma Orbcomm-OG2 joutui liian matalalle radalle ja toimi vain lyhyen aikaan ennen tuhoutumista ilmäkehässä. ISS:n turvallisuussäännöt estivät tilanteen paikkaamisyrityksen toisen vaiheen toisella poltolla.


title: Richard Bong

text: Richard Ira "Dick" Bong (24. syyskuuta, 1920 – 6. elokuuta, 1945) oli yhdysvaltalainen hävittäjälentäjä, sekä USA:n johtava hävittäjä-ässä. Hän saavutti 40 viholliskoneen pudotusta. Majuri Richard I. Bong lensi Lockheed P-38 Lightning -konetyypillä, joka on kaksimoottorinen. Majuri Bong taisteli japanilaisia vastaan Tyynenmeren rintamalla, Toisessa maailmansodassa.


title: Richard Bong

text: Richard Bong oli ruotsalaista syntyperää etnisesti, vaikka syntyikin Wisconsinissa.


title: Richard Bong

text: Hän menehtyi koelennolla sattuneessa turmassa, jossa testasi uutta yhdysvaltalaista suihkuhävittäjää, Lockheed P-80:a.


title: Markku Halme

text: Markku ”Matkis” Halme (12. toukokuuta 1962 Helsinki – 6. marraskuuta 2015 Helsinki) oli suomalainen musiikki- ja elokuvatoimittaja ja näyttelijä. Hän työskenteli rocklehti Rumbassa lehden perustamisesta lähtien lähes 20 vuoden ajan ja kirjoitti myöhemmin muun muassa Rytmi- ja Sue-lehtiin. Ylioppilasteatterissa näytellyt Halme teki 1980-luvun alussa myös muutamia elokuvarooleja, joista tunnetuin on pääosa Mika Kaurismäen vuonna 1984 ohjaamassa elokuvassa "Klaani – tarina Sammakoitten suvusta".


title: Markku Halme

text: Halme kirjoitti kaksi Rumba-aiheista kirjaa. Vuonna 2003 julkaistussa "Rumba – 20 vuotta rockin takahuoneessa" käsitellään Rumba-lehden historiaa sen perustamisesta vuodesta 1983 lähtien. Halme toimi ennen kirjan kirjoittamista lehden uutistoimittajana, mutta erosi tehtävästä vuonna 2001. Toinen kirja vuonna 2008 ilmestynyt "Nisse M" oli kokoelma Rumban juorutoimittajan valittuja tekstejä vuosien varrelta. Halme kuoli 53-vuotiaana Helsingin Laajasalossa pitkään sairastetun diabeteksen aiheuttamiin komplikaatioihin.


title: SpaceX CRS-2

text: SpaceX CRS-2 oli SpaceX Dragonin neljäs ja Falcon 9:n viides lento. Lento oli samalla Falcon 9:n v1.0-mallin viimeinen lento. Lento kuului NASAn Commercial Resupply Services -ohjelmaan.


title: SpaceX CRS-2

text: Lennon alussa noin 2 minuuttia raketista irtaantumisen jälkeen Dragonin oli tarkoitus aloittaa aurinkopaneelien aukaisuvaihe. Tämä kuitenkin keskeyi alkuunsa. Syynä oli ilmeisesti ongelma propulsiojärjestelmän venttiilissä, minkä johdosta alus meni passiiviseen keskeytystilaan. Lennon alussa tehtävässä neljästä Draco Thruster Pod:ista koostuvan propulsiojärjestelmän alustusvaiheessa järjestelmä havaitsi, että kolmessa näistä hapettimen paineistus ei ollut riittävä. Keskeytystila sitten esti aurinkopaneelien aukaisemisen. Vain yksi aluksen neljästä Droco Thurster podista toimi, koska aluksen ohjausjärjestelmä esti niiden toiminnan nimellisarvojen ulkopuolella olevien painelukemien vuoksi. Aluksen aktuaattoroiden alettua jäähtyä liikaa aurinkopaneelit piti saada auki ja 16:50 UTC ne saatiinkin avatuksi manuaalisesti. ISS:n kanssa lähestyminen lykkääntyi aiotusta, koska aluksen propulsiojärjestelmä toimi edelleen puutteellisesti. Ajamalla paineistusjärjestelmää saatiin toinen Draco Thruster Pod toimintaan, jolloin aluksen asennonsäätöjärjestelmä saatiin toimintaan. Lopulta 21:10 UTC propulsionjärjestelmän kaikki neljä Draco Thruster Pod:ia saatiin toimintakuntoon ja lento pääsi jatkumaan. Aluksen kohtaaminen ISS:n kanssa siirtyi 3. maaliskuuta, jolloin alus telakoitiin onnistuneesti asemaan.


title: SpaceX CRS-3

text: SpaceX CRS-3 oli SpaceX Dragonin viides ja Falcon 9:n yhdeksäs lento. Lento oli ensimmäinen Dragon-lento päivitetyllä Falcon 9 v1.1 -raketilla. Lento kuului NASAn Commercial Resupply Services -ohjelmaan.


title: SpaceX CRS-3

text: Lennolla yritettiin toisen kerran saada ensimmäinen vaihe laskeutumaan meren pintaa. Telemetriadatan mukaan laskeutuminen onnistuikin, mikä on ensimmäinen kerta historiassa, kun nestemäisen raketin ensimmäinen vaihe on onnistunut tekemään pehmeän laskeutumisen. Kova merenkäynti kuitenkin hajotti vaiheen ennen kuin laskeutumisalueelle päästiin veneillä.


title: Thomas McGuire

text: Thomas Buchanan McGuire Jr. (1. elokuuta 1920 – 7. tammikuuta 1945) oli yhdysvaltalainen hävittäjälentäjä, josta tuli hävittäjä-ässä. McGuire ehti saavuttaa 38 ilmavoittoa. Hänen mukaansa on nimetty McGuiren lentotukikohta (McGuire AFB). Sotilasarvoltaan Thomas McGuire oli majuri. Hän oli yksi kaikkein palkituimmista yhdysvaltalaisista sotilaslentäjistä; palkintoihin kuului esimerkiksi Congressional Medal of Honor. McGuire taisteli Lockheed P-38 Lightning -hävittäjäkoneellaan muun muassa japanilaisia Mitsubishi A6M Reisen -tyypin eli "Zero"-hävittäjiä vastaan. Hänen yksikkönsä oli 5th Air Forcen 475th Fighter Group.


title: Thomas McGuire

text: McGuire sai surmansa ilmataistelun aikana, kun hän yritti lyödä Richard I. Bongin saavuttaman pudotusten ennätyksen. Niitä oli 40, ja Richard Bong siirtyi Lockheedille koelentäjäksi. Tämä ennätysyritys lopulta tuli maksamaan hengen Thomas McGuirelle. Hän kaatui ilmataistelussa vääpeli Akira Sugimoton ohjaamaa Nakajima Ki-43 Hayabusaa vastaan Filippiineillä. Samassa ilmataistelussa kaatui myös majuri Jack Rittmayer (4½ ilmavoittoa) ja luutnantti Douglas Throppin P-38 tuhoutui korjauskelvottomaksi sotilasmestari Mizunori Fukudan ohjaaman Nakajima Ki-84 Hayaten alasampumana.


title: Risto A. Ahonen

text: Risto Arimo Ahonen (s. 16. marraskuuta 1943 Kuopio) on suomalainen pappi, teologian tohtori ja tutkija. Hän on tutkimustyössään keskittynyt lähetysteologiaan, ekumeeniseen keskusteluun ja amerikkalaiseen uskonnollisuuteen.


title: Risto A. Ahonen

text: Risto Ahonen syntyi Kuopiossa liikuntaneuvos Pentti ja Lahja Ahosen, s. Pöntysen perheeseen.


title: Risto A. Ahonen

text: Ahosen puoliso on kasvatustieteiden maisteri Riikka-Maija Kaarina Ahonen, s. Virkkunen. Avioliitto solmittiin vuonna 1968. Perheeseen syntyivät lapset Minnamari, Tommi ja Miikka.


title: Risto A. Ahonen

text: Risto Ahonen valmistui ylioppilaaksi Korpilahden yhteiskoulusta 1964, minkä jälkeen hän opiskeli ja valmistui Helsingin yliopistossa teologian kandidaatiksi 1969, lisensiaatiksi 1978 ja väitteli tohtoriksi 1983. Ahonen oli Luterilaisen Maailmanliiton stipendiaattina Sveitsissä ja Ranskassa 1979. Hänet nimitettiin Helsingin yliopiston missiologian dosentiksi 1986.


title: Risto A. Ahonen

text: Risto Ahonen vihittiin papiksi 1970 ja suoritti ylemmän pastoraalitutkinnon, laudatur, 1978. Hän on toiminut Kajaanin tyttölyseon uskonnon opettajana 1968-1969, Jyväskylän Ylioppilaslähetyksen opiskelijapastorina 1969-1975, Jyväskylän kaupunkiseurakunnan virallisena apuaisena 1975-1976, suunnittelusihteerinä 1976-1979, Lapuan hiippakunnan pääsihteerinä 1979-1988, Kirkon tutkimuskeskuksen tutkijana 1988-1996 sekä Suomen Lähetysseuran teologisten asioiden sihteerinä 1996-2010. Eläkkeelle 2010.


title: Risto A. Ahonen

text: Risto Ahonen on ollut Suomen evankelisluterilaisen kirkon, Suomen Vapaakirkon ja Helluntaiherätyksen neuvottelujen sihteerinä 1982-1984, 1986-1989, Luterilaisen Maailmanliiton Commitee in Mission and Evangelism -työryhmän jäsenenä 1986, diakonaattityöryhmän jäsenenä 1992, Kirkolliskokouksen jäsenenä 1992-2009, Kirkon lähetystoimikunnan keskuksen jäsenenä ja puheenjohtajana 1994-2009, Lähetys- ja uskontoteologian työryhmässä 2000-2009, Kirkkohallituksen evankelioimistoimikunnan puheenjohtajana 1996-2007, Luterilaisen Maailmanliiton missiologista asiakirjaa Mission in Context valmistelleen työryhmän teologisena sihteerinä 1999-2003, Leuenbergin kirkkoyhteisön evankelioimiskomitean jäsenenä 2003-2006 sekä Andrep - anglikaanis-luterilaisen diakonaatin tutkimustyöryhmän jäsenenä 1997-2011. Ahonen on osallistunut lisäksi kirkon edustajana lukuisiin kansainvälisiin konferensseihin.


title: Risto A. Ahonen

text: Ahonen on tutkimustyössään osallistunut laajaan kansainväliseen yhteistyöhön monien amerikkalaisten - Yale, Chicago, Columbus (Trinity Lutheran Seminary) - ja saksalaisten - Heidelberg, Göttingen - yliopistojen kanssa, pitänyt vierailijaluentoja sekä toiminut monissa asiantuntijatehtävissä erityisesti Luterilaisen maailmanliiton (LML) ja Kirkkojen maailmanneuvoston (KMN) piirissä. LML.n tehtävistä voi mainita missiologisen asiakirjan Mission in Context-työryhmän teologinen sihteeri, LML:n valtuuskunnan jäsen neuvottelussa anglikaanikirkon kanssa diakonaatin uudistuksesta Lontoossa, Anglo-Nordic Diaconal Research Project:in jäsen.


title: Risto Ahonen

text: Risto Ahonen -nimisiä henkilöitä ovat:


title: Hermoprässi

text: Hermoprässi on valistuksellinen dokumenttielokuva koululaisten kokemasta liikarasituksesta. Sen on käsikirjoittanut ja ohjannut Kaarlo Nuorvala. Se voitti Cannesin televisioelokuvafestivaaleilla sarjansa pääpalkinnon vuonna 1963.


title: Tori (lyhytelokuva)

text: Tori on kotiseutudokumentti vuodelta 1963 jonka ohjasi Erkko Kivikoski. Elokuvassa kuvataan elämää Helsingin kauppatorilla.


title: Growing Wings

text: Growing Wings on suomalaisen rockyhtye Havana Blackin albumi vuodelta 1993.


title: Guanidiinikarbonaatti

text: Guanidiinikarbonaatti ((CHN)CO) on guanidiinin karbonaattisuola. Yhdistettä käytetään kosmetiikassa ja orgaanisissa synteeseissä.


title: Guanidiinikarbonaatti

text: Guanidiinikarbonaatti on huoneenlämpötilassa valkoista tai kellertävää kiteistä ainetta. Yhdiste liukenee hyvin veteen ja hyvin niukasti orgaanisiin liuottimiin kuten etanoliin tai asetoniin. Sen liuokset ovat emäksisiä.


title: Guanidiinikarbonaatti

text: Guanidiinikarbonaattia muodostuu urean ja ammoniakin reagoidessa ja se on melamiinin valmistuksen sivutuote. Melamiiniliuoksesta se voidaan eristää konsentroinnin jälkeen liuoksesta jäähdyttämällä, jolloin se kiteytyy. Toinen tapa valmistaa yhdistettä on kuumentaa ammoniakin tai ammoniumsuolojen vesiliuosta 120–140 °C:n lämpötilaan ja lisätä tämän jälkeen reaktoriin syanamidia tai disyandiamidia.


title: Guanidiinikarbonaatti

text: Guanidiinikarbonaattia käytetään hiustuotteissa antistaattisuutta ja pehmeyttä antavana reagenssina. Guanidiinikarbonaatista muodostuu guanidiinihydroksidia, joka on varsinainen vaikuttava ainesosa. Yhdistettä käytetään myös lähtöaineena valmistettaessa melamiini-formaldehydihartseja, orgaanisissa synteeseissä guanidiinin sijasta ja valmistettaessa muita guanidiinisuoloja kuten guanidiinihydroksidia, guanidiinifosfaattia, guanidiinisilikaattia ja guanidiinin rasvahapposuoloja.


title: Eerolan hyppyrimäet

text: Eerolan hyppyrimäet on kolmen hyppyrimäen muodostama mäkihypyn suorituspaikka Valkeakoskella.


title: Eerolan hyppyrimäet

text: Valkeakoskelle (silloiseen Sääksmäkeen) rakennettiin ensimmäinen hyppyrimäki Roukon kylän Lotilan kartanon lähistölle, mäen nimi oli Lotilan hyppyrimäki. Eerolan hyppyrimäet sijaitsevat myös Roukon kylässä. Mäet joutuvat usein ilkivallan kohteeksi ja niitä on pitänyt korjata talkoilla.


title: Eerolan hyppyrimäet

text:
Mäkiennätyksen 20,0 metriä on hypännyt Toni Paukkunen.
Mäkiennätyksen 17,5 metriä on hypännyt Vili Laukkanen.
Naisten mäkiennätyksen 14,0 metriä on hypännyt Saija Nygård.
Mäen K-piste on sijainnut 9- ja 8 metrissä, kunnes vuonna 2014 mäki uusittiin kokonaan ja K-piste asetettiin 6 metriin.


title: Eerolan hyppyrimäet

text: Mäkiennätyksen 4,5 metriä on hypännyt Samuel Salmensuu 7.3.2009 Etelä-Suomen alue-cupissa.


title: Direct Action: Day 21

text: Direct Action: Day 21 on englantilaisen punk rock -yhtye Sham 69:n albumi vuodelta 2001.


title: Direct Action: Day 21

text: Kakki kappaleet säv. Jimmy Pursey ja Dave Parsons jollei toisin mainita.


title: Joroisten hyppyrimäet

text: Joroisten hyppyrimäet on kolmen hyppyrimäen muodostama mäkihypyn suorituspaikka Joroisissa.


title: Joroisten hyppyrimäet

text: Joroisten hyppyrimäet valmistuivat vuonna 1988, silloin suurimman mäen K-piste sijaitsi 42 metrissä. Vuoden 1995 remontissa Joroisten hyppyrimäen K-pistettä siirrettiin 42 metristä 50 metriin.


title: Joroisten hyppyrimäet

text: Joroisten hyppyrimäki asetettiin käyttökieltoon syksyllä 2014 puurakenteiden lahovaurioiden takia. Tammikuussa 2015 Joroisten kunta päätti purattaa suurimman hyppyrimäen kesällä 2015 ja remontoida K25-mäen. Maaliskuussa 2015 paikalliset mäkiaktiivit päättivät perustaa Joroisten mäkimiehet -yhdistyksen, jonka omistukseen Joroisten hyppyrimäki siirtyisi. Mäen remontoinnin kustannusarvio on noin 7 000 euroa, jos remontointi tehdään talkoilla. Remontti tehtiin vuosina 2017–2018.


title: Joroisten hyppyrimäet

text: Vuoden 1995 remontissa mäen K-pistettä siirrettiin 42 metristä 50 metriin. Mäki asetettiin käyttökieltoon syksyllä 2014 puurakenteiden lahovaurioiden takia.


title: Joroisten hyppyrimäet

text: Mäkiennätyksen 53,0 metriä on hypännyt Antti Tuomainen.


title: Tirronen

text: Tirronen on suomalainen sukunimi, joka on muun muassa seuraavilla henkilöillä:


title: Asteroid Redirect Mission

text: Asteroid Redirect Mission (ARM), myös Asteroid Retrieval and Utilization (ARU) -projekti tai Asteroid Initiative on NASA:n ehdotettu avaruushanke, jossa on tarkoitus hakea pala asteroidia Kuuta kiertävälle radalle. Useita vuosia kestävä tehtävä on tarkoitus aloittaa vuonna 2020. Tätä lohkaretta käytäisiin sitten miehitetyllä lennolla tutkimassa. Hankkeessa on tarkoitus myös kehittää Mars-lennolle tarvittavaa tekniikkaa. Kohdeasteroidi on tarkoitus valita 2019.


title: Asteroid Redirect Mission

text: Voi olla, että koko hanke peruutetaan, koska presidentti Trumpin budjettileikkaukset vuonna 2017 uhkaavat viedä siltä rahoituksen ja Nasa joutuu lopettamaan joitakin aiemmin suunniteltuja projekteja.


title: Kyle Lafferty

text: Kyle Lafferty (s. 16. syyskuuta 1987 Enniskillen) on pohjoisirlantilainen jalkapalloilija, pelipaikaltaan hyökkääjä. Hän edustaa kaudella 2018–2019 skotlantilaisseura Rangersia, jossa hän pelasi myös vuosina 2008–2011. Brittiseurojen lisäksi hän on edustanut sveitsiläistä Sionia, italialaista Palermoa sekä lainasopimuksella turkkilaista Çaykur Rizesporia.


title: Kyle Lafferty

text: Debyyttinsä Pohjois-Irlannin A-maajoukkueessa Lafferty teki vuonna 2006, ja on siitä lähtien kuulunut jokseenkin joukkueen vakiokalustoon. Hän on pelannut 67 maaottelua ja tehnyt niissä 20 maalia.


title: Kyle Lafferty

text:
Rangers
 Palermo


SASKY koulutuskuntayhtymän aikuiskoulutusosasto ja oppisopimustoimisto on vuonna 1990 Vammalan aikuiskoulutusosaston nimellä aloittanut
aikuiskoulutusosasto ja oppisopimustoimisto joka on osa SASKY koulutuskuntayhtymää.
Aikuiskoulutusosasto ja oppisopimustoimisto on vuodesta 2009 toiminut Voimarinteellä entisen Hoikan opiston tiloissa Sastamalan Karkussa. Aikuiskoulusosasto kehittää ja toteuttaa ammattillista koulutusta ja siihen liittyviä työnantajapalveluita pääasiassa elinkeino- ja yritystoiminnan tarpeisiin.
Aikuiskoulusosasto järjestää tutkintotavoitteista koulutusta yli kolmellakymmenellä alalla.
Aikuiskoulutusosasto ja oppisopimustoimistolla on toimipisteitä myös seuraavilla paikkakunnilla:


title: SASKY koulutuskuntayhtymän aikuiskoulutusosasto ja oppisopimustoimisto

text: Yhtiön toimialana on tarjota ja järjestää työvoima-, aikuis-, lyhytkurssi-, kansainvälistä sekä muuta maksullista koulutusta. Yhtiö voi myös tarjota muuta edellä mainittuja tukevaa koulutusta, valmennusta ja konsultointia. Lisäksi yhtiö voi harjoittaa aikuiskoulutus-, oppisopimus-, ja työelämäpalveluiden kehittämistoimintaa.


text: Yhtiö voi toimintaansa varten omistaa ja hallita osakkeita, osuuksia ja kiinteistöjä sekä käydä niillä kauppaa ja vuokrata niitä.


text: SASKY koulutuskuntayhtymän omistaa koko yhtiön osakekannan.


title: Träskö (Kemiö)

text: Träskö on 138 hehtaarin kokoinen saari Kemiönsaaren kunnassa. Se sijaitsee Kemiön ja Särkisalon välissä ja muodostaa lähisaarien kanssa Träskön maarekisterikylän. Nykyisin saarella asuu yksi kalastajaperhe ja muutoin saari on kesäasutuskäytössä.


title: Träskö (Kemiö)

text: Träskö oli Kemiön kunnan ainoa pääsaaren lisäksi ympärivuotisesti asuttu saari. Saaren keskellä on nyttemmin kosteikoksi kuivunut entinen lampi Träsket eli Träskökärret. Kosteikon pohjoispuolella sijaitsee kylän kantatila. Sähkö- ja puhelinkaapelit on vedetty saarelle Västanfjärdistä.


title: Erik Säfström

text: Erik Säfström (s. 8. toukokuuta 1988 Örebro) on ruotsalainen jääpalloilija. Hän edustaa Ruotsin Elitserienissä pelaavaa Sandvikens AIK:ta.


title: Erik Säfström

text: Säfström on pelannut ennen vuoden 2015 MM-kisoja kaikkiaan 34 maaottelua ja kolmet MM-kisat ja saavuttanut niissä yhden maailmanmestaruuden vuonna 2012. MM-otteluita hän on pelannut kaikkiaan 20 ja tehnyt niissä 6 maalia.


title: Erik Säfström

text: Säfström aloitti uransa Örebrossa. Kaudeksi 2010–2011 hän siirtyi Örebrosta Sandviken AIK:hon, jossa hän voitti Ruotsin jääpallomestaruuden heti ensimmäisellä Sandviken-kaudellaan 2010–2011. Mestaruuksia on sen jälkeen tullut Sandvikenin paidassa kaikkiaan kolme.


title: Erik Säfström

text: Erik Säfström valittiin ensimmäisen Sandviken-kauden 2010-2011 jälkeen vuoden tulokkaaksi jääpallossa.


title: Erik Säfström

text: Maajoukkueessa


title: Erik Säfström

text: Seurajoukkueissa


title: Träskö

text: Träskö tai Träskön on viiden Suomen saaren nimi:


title: Djupön-Träskön

text: Djupön-Träskön on 285 hehtaarin kokoinen saari Kemiönsaaren kunnan Dragsfjärdissä. Se sijaitsee Biskopsön eteläpuolella ja kuuluu sen maarekisterikylään. Saarella asuu vakituisesti yksi pariskunta joka viljelee puutarhakasveja.


title: Djupön-Träskön

text: Djupön-Träskön on kaksoissaari. Långpäran-niminen lahti miltei jakaa saaren kahtia, ja sen osat ovat kiinni toisissaan kapealla kannaksella. Saari on lähinnä metsää ja sen sisäosissa on useita laajoja kosteikkoja. Saaren rakennuskanta, joka on lähinnä kesäastusta, sijoittuu hajanaisesti saaren rannoille. Djupön-Träskön on miltei kasvanut kiinni naapurisaareen Träskholmeniin.


title: Hans Luther (kasvitieteilijä)

text: Hans Luther (1915 – 9. kesäkuuta 1982) oli suomalainen kasvitieteilijä. Hän oli Helsingin yliopiston kasvitieteen professori 1961–1978. Hänen tutkimusalaansa oli Suomen murtovesirannikoiden kasvien ekologia.


title: Hans Luther (kasvitieteilijä)

text: Lutherin isä oli eläintieteilijä Alexander Luther.


title: Agrippan odeion

text: Agrippan odeion () oli odeion eli laulu- ja musiikkiteatteri, joka rakennettiin roomalaisella ajalla Ateenan antiikin aikaisen Agoran keskelle.


title: Agrippan odeion

text: Odeion rakennettiin ensimmäisen vuosisadan lopulla eaa., suurin piirtein vuoden 15 eaa. tienoilla, toisin sanoen roomalaisvallan alkuaikoina. Tuolloin kaupunkiin rakennettiin uusi agora, Roomalainen agora, jolle vanhan agoran kaupalliset toiminnot pitkälti siirtyivät. Samaan aikaan vanhan agoran keskelle rakennettiin kaksi uutta rakennusta, joista toinen oli odeion ja toinen Areen temppeli. Odeionin lahjoitti Marcus Vipsanius Agrippa, jonka mukaan se on nimetty.


title: Agrippan odeion

text: Odeionissa pidettiin erilaisia laulu- ja musiikkiesityksiä. Rakennuksen katto romahti noin vuonna 150. Tämän jälkeen se muutettiin luentosaliksi. Samalla rakennuksen pohjoispuolelle rakennettiin uusi julkisivu. Odeionin menetys vaikutti mahdollisesti siihen, että Herodes Atticus rakennutti kaupunkiin pian tämän jälkeen uuden niin kutsutun Herodes Atticuksen odeionin.


title: Agrippan odeion

text: Odeion tuhoutui herulien hyökkäyksessä vuonna 267. Se rakennettiin uudestaan myöhäisroomalaisella ajalla 400-luvulla. Tuolloin se tuli osaksi suurta rakennuskompleksia, mahdollisesti jonkinlaista palatsia, jossa oli lukuisia huoneita ja pylväspihoja sekä kylpylä.


title: Agrippan odeion

text: Odeion oli kaksikerroksinen suurikokoinen rakennus, joka hallitsi agoraa valmistumisensa jälkeen. Se pituus oli 51,4 metriä ja leveys 43,2 metriä. Odeion oli tehty marmorista ja kalkkikivestä ja rakennettu pohjois-eteläsuunnassa. Rakennuksen ympärillä oli kolmella sivulla "cryptoporticus" oli puoliksi maanalainen pylväikköhalli, jonka yläpuolella oli stoat. Rakennuksessa oli kaksi sisäänkäyntiä. Toinen oli alemmalla tasolla pohjoispäädyssä ja toinen ylempänä eteläpäädyssä lähellä Keskistoaa.


title: Agrippan odeion

text: Rakennuksen julkisivussa oli korinttilaiset pylväät. Myöhemmän vaiheen uutta pohjoisen puoleista julkisivua koristivat suuret gigantteja ja tritoneita esittäneet patsaat.


title: Agrippan odeion

text: Odeionin auditorio oli 25 metriä leveä. Tämä oli poikkeuksellisen suuri leveys keskeltä tukemattomalle katolle, mikä lienee vaikuttanut sen romahtamiseen. Auditoriossa oli 19 penkkiriviä ja alun perin tilaa noin tuhannelle katsojalle. Luentosaliksi muuttamisen yhteydessä rakennuksen keskelle rakennettiin uusi kattoa tukeva seinä. Tämän jälkeen siinä oli tilaa noin 500 kuulijalle. Odeionin "orkhestra" oli päällystetty marmorilla.


title: Agrippan odeion

text: Odeionista on säilynyt sen perustukset sekä osa ylemmistä rakenteista, kuten gigantti- ja triton-patsaat. Alueelta on löydetty myös filosofien patsaita, jotka ovat ajalta, jolloin se toimi luentosalina.


title: Luts

text: Luts on seuraavien henkilöiden sukunimi:


title: Eumeneen stoa

text: Eumeneen stoa () oli stoa eli pylväshalli, joka sijaitsi Ateenan Akropoliin eteläpuolella. Sen arkeologisen kohteen länsipuolella sijaitsee Herodes Atticuksen odeion ja itäpuolella Dionysoksen teatteri.


title: Eumeneen stoa

text: Stoan lahjoitti Ateenalle Pergamonin kuningas Eumenes II, ja se rakennettiin hänen aikanaan vuosien 197 eaa. ja 159 eaa. välillä. Rakennusta ei ollut tarkoitettu monen muun stoan tavoin liiketilaksi vaan lähinnä kävelytilaksi niille, jotka vierailivat esimerkiksi alueen temppeleissä ja teatterissa.


title: Eumeneen stoa

text: Stoa rakennettiin Akropoliin etelärinnettä vasten. Sen pituus oli 163 metriä ja leveys 17,65 metriä. Siinä oli kaksi kerrosta. Alakerroksen julkisivun puolella oli 64 doorilaista pylvästä ja sisäpuolella 32 joonialaista pylvästä. Yläkerroksessa oli vastaavasti samat määrät joonialaisia ja pergamonlaisia pylväitä.


title: Eumeneen stoa

text: Bysanttilaisena aikana vuonna 1060 stoan jäännökset muutettiin osaksi kaupunginmuuria, joka koostui myös muun muassa Herodes Atticuksen odeionin julkisivusta. Merkittävin säilynyt osa stoasta on tämän seurauksena sen pohjoisseinä.


title: Luukanen

text: Luukanen on seuraavien henkilöiden sukunimi.


title: Hadrianuksen kaari

text: Hadrianuksen kaari () eli Hadrianuksen portti (Πύλη του Αδριανού, "Pýli tou Adrianoú") on keisari Hadrianuksen kunniaksi rakennutettu kaari Ateenassa Kreikassa. Se sijaitsee nykyisin Vasilíssis Amalías -kadun varrella Olympoksen Zeuksen temppelin arkeologisen alueen luoteiskulmassa.


title: Hadrianuksen kaari

text: Kaari on rakennettu todennäköisesti hieman ennen vuotta 131 tai 132, jolloin Hadrianus vieraili Ateenassa. Sillä haluttiin kunnioittaa keisaria, joka oli monella tavalla kaupungin hyväntekijä. Kaari rakennettiin kadulle, joka kulki Akropoliin ja Agoran alueelta läheiselle Olympoksen Zeuksen temppelille ja kaupungin eteläosiin. Se ei ole kuitenkaan ollut tuolloin portti missään muurissa. 1700-luvulla kaaresta tuli yksi osmanien rakennuttaman kaupunginmuurin porteista.


title: Hadrianuksen kaari

text: Kaari on 18 metriä korkea, 12,5 metriä leveä ja 2,3 metriä paksu. Se on tehty Pentelikon-vuoren marmorista. Kaaren pylväät edustavat korinttilaista tyyliä.


title: Hadrianuksen kaari

text: Kaaressa on kaksi piirtokirjoitusta. Sen länsipuolella eli Akropoliin puolella lukee ”Tämä on Ateena, Theseuksen vanha kaupunki” ja itäpuolella ”Tämä on Hadrianuksen, ei Theseuksen kaupunki”. Tämä tarkoittaa mahdollisesti sitä, että kaari seisoi vanhan Ateenan ja uuden kaupunginosan eli niin kutsutun Hadrianoupoliksen rajalla. Toisen tulkinnan mukaan teksti haluaa antaa Hadrianukselle kunnian kokonaisen ”uuden Ateenan” perustamisesta.


title: Hadrianuksen kaari

text: Kaari juhlavalaistiin sini-valkoiseksi Suomen täyttäessä 100 vuotta 6. joulukuuta 2017.


title: Teekanne

text: Teekanne, täydellisemmin "Teekanne GmbH & Co. KG" on vuonna 1882 perustettu, aiemmin nimellä R. Seeling & Hills tunnettu, erityisesti teehen ja siihen liittyviin tuotteisiin keskittyvä saksalainen, vuodesta 1898 lähtien Anders- ja Nisslé-sukujen hallinnassa ollut perheyritys. Yrityksen kotipaikka on Düsseldorf.


title: Teekanne

text: Teekanne on yksi Euroopan suurimpia teetaloja. Teekanne-konsernilla on noin 1 500 työntekijää, joista 800 työskentelee Düsseldorfissa. Konsernin liikevaihto on 420 miljoonaa euroa (2013/214), ja se on esimerkiksi Itävallan suurin teemyyjä (2012/2013). Saksan teemarkkinoilla yritys on joidenkin arvioiden mukaan suurin tai alan toiseksi suurin, kilpaillen kärkipaikasta "Ostfriesische Tee Gesellschaftin (OTG)" kanssa.